title: A Bizottság (EU) 2020/359 végrehajtási rendelete (2020. március 4.) a polgári légi közlekedéshez kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről szóló 1178/2011/EU rendelet módosításáról (EGT-vonatkozású szöveg)

text:
                  5.3.2020

                  HU

                  Az Európai Unió Hivatalos Lapja

                  L 67/82

         A BIZOTTSÁG (EU) 2020/359 VÉGREHAJTÁSI RENDELETE
         (2020. március 4.)
         a polgári légi közlekedéshez kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről szóló 1178/2011/EU rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről szóló, 2018. július 4-i (EU) 2018/1139 európai parlamenti és tanácsi rendeletre (1) és különösen annak 23. és 27. cikkére,
         mivel:

                     (1)

                     Az 1178/2011/EU bizottsági rendelet (2) meghatározza az (EU) 2018/1139 rendelet 2. cikke (1) bekezdése b) pontjának i. és ii. alpontjában meghatározott légi járművek üzemeltetésében részt vevő pilótákra vonatkozó követelményeket.

                     (2)

                     Tekintettel a ballonok és a vitorlázó repülőgépek hajózó személyzete szakszolgálati engedélyezésének sajátos jellegére, külön rendeletekben, nevezetesen az (EU) 2018/395 bizottsági rendeletben (3) és az (EU) 2018/1976 bizottsági végrehajtási rendeletben (4) külön engedélyezési követelményeket kell megállapítani.

                     (3)

                     Ugyanakkor a ballon- és a vitorlázórepülőgép-pilóta szakszolgálati engedélyekre vonatkozóan az 1178/2011/EU rendelet I. mellékletében (FCL rész) megállapított engedélyezési követelményeket törölni kell, és az I. melléklet (FCL rész) egyes, több területet érintő kérdésekkel – például a ballon- vagy vitorlázórepülőgép-pilóta szakszolgálati engedélyek és más légijármű-kategóriákra vonatkozó engedélyek közötti beszámítási rendelkezésekkel – foglalkozó követelményeit felül kell vizsgálni a ballon- és a vitorlázórepülőgép-pilóták szakszolgálati engedélyeire vonatkozó új engedélyezési követelmények fényében.

                     (4)

                     Az 1178/2011/EU rendelet IV. mellékletének (MED rész), VI. mellékletének (ARA rész), VII. mellékletének (ORA rész) és VIII. mellékletének (DTO rész) követelményeit továbbra is alkalmazni kell a ballonok és a vitorlázó repülőgépek hajózó személyzete szakszolgálati engedélyeinek kiadására.

                     (5)

                     A légi közlekedés biztonságának további javítása érdekében a légi sport- és szabadidős tevékenységekben részt vevő pilótákat a műszeres repülési szabályok (a továbbiakban: IFR) szerinti repüléshez kapcsolódó jogosultságok megszerzésére kell ösztönözni. Ezért az IFR-jogosultságokra vonatkozó meglévő szabályokat ki kell igazítani az alapvető műszerjogosításnak (a továbbiakban: BIR) az 1178/2011/EU rendelet I. mellékletébe (FCL rész) történő bevezetésével. A BIR-t kifejezetten a légi sport- és rekreációs repülési tevékenységekben részt vevő pilóták igényeihez kell igazítani képzésük tartalmát és jogosultságaik körét illetően.

                     (6)

                     A BIR bevezetésével az 1178/2011/EU rendelet I. mellékletének (FCL rész) FCL.825 pontjában feleslegessé válik a repülés közbeni műszerjogosítás (a továbbiakban: EIR), ezért azt törölni kell. Azoknak azonban, akik már EIR-birtokosok, továbbra is jogukban áll gyakorolni jogosultságaikat, és EIR-jüket be kell számítani, ha BIR-t kívánnak szerezni. Lehetővé kell tenni azt is, hogy az e rendelet alkalmazása előtt megkezdett EIR-képzések folytatódjanak, és BIR megszerzésére irányuló képzésekként kerüljenek befejezésre.

                     (7)

                     Az 1178/2011/EU rendelet technikai frissítését a különösen a teljesítményalapú navigáció (PBN), a kontrollálatlan repülési helyzetek elkerülésére és megszüntetésére vonatkozó képzés (UPRT), valamint az oktatók és vizsgáztatók képesítése terén szerzett tapasztalatok alapján kell elvégezni.

                     (8)

                     Az e rendeletben szereplő rendelkezések az Európai Unió Repülésbiztonsági Ügynökségének 01/2019. számú véleményén (5) alapulnak, az (EU) 2018/1139 rendelet 75. cikke (2) bekezdésének b) pontjával és 76. cikkének (1) bekezdésével összhangban.

                     (9)

                     Az e rendeletben előírt intézkedések összhangban vannak az (EU) 2018/1139 rendelet 127. cikkével létrehozott bizottság véleményével,

               ELFOGADTA EZT A RENDELETET:

            1. cikk
            Az 1178/2011/EU rendelet a következőképpen módosul:

                        1.

                        Az 1. cikk helyébe a következő szöveg lép:

                           „1. cikk
                           Tárgy

                              (1)   Ez a rendelet részletes szabályokat állapít meg az alábbiakra vonatkozóan:

                                          a)

                                          a pilóta szakszolgálati engedélyek különböző jogosításai, a pilóta szakszolgálati engedélyek kibocsátására, fenntartására, módosítására, korlátozására, felfüggesztésére vagy visszavonására vonatkozó feltételek, a pilóta szakszolgálati engedélyek jogosultjainak jogosultságai és kötelezettségei, valamint a meglévő nemzeti pilóta szakszolgálati engedélyek és nemzeti repülőmérnöki engedélyek pilóta szakszolgálati engedélyekké való konvertálásának feltételei;

                                          b)

                                          a repülésoktatásért vagy repülésszimulációs oktatásért és a pilóták ismereteinek felméréséért felelős személyek képesítése;

                                          c)

                                          a pilóták különféle orvosi minősítései, az ezen orvosi minősítések kiadására, fenntartására, módosítására, korlátozására, felfüggesztésére vagy visszavonására vonatkozó feltételek, az orvosi minősítések birtokosainak jogosultságai és kötelezettségei, valamint a nemzeti orvosi minősítéseknek kölcsönösen elismert orvosi minősítésekké való konvertálásának feltételei;

                                          d)

                                          a repülőorvos-szakértők képesítése, valamint annak feltételei, hogy egy háziorvos repülőorvos-szakértőként járhasson el;

                                          e)

                                          a légiutas-kísérő személyzet tagjainak rendszeres repülőorvosi vizsgálata, valamint a szóban forgó vizsgálat elvégzéséért felelős személyek képesítése;

                                          f)

                                          a légiutas-kísérő személyzet tanúsítványainak kiadására, fenntartására, módosítására, korlátozására, felfüggesztésére vagy visszavonására vonatkozó feltételek, valamint a légiutas-kísérői tanúsítványok birtokosainak jogosultságai és kötelezettségei;

                                          g)

                                          a polgári légi közlekedésben érintett repülőgép-személyzet képesítésében és repülőorvos-szakértői vizsgálatában részt vevő pilótaképző szervezetek és repülőorvosi központok engedélyeinek kiadására, fenntartására, módosítására, korlátozására, felfüggesztésére vagy visszavonására vonatkozó feltételek;

                                          h)

                                          a repülésszimulációs oktatóeszközök bizonyítványaira, valamint az ilyen eszközöket működtető és alkalmazó szervezetekre vonatkozó követelmények;

                                          i)

                                          a tagállamok, az Európai Unió Repülésbiztonsági Ügynöksége (a továbbiakban: EASA) és a szervezetek által az igazgatási és irányítási rendszerrel kapcsolatban az a)–h) ponttal összefüggésben teljesítendő követelmények.

                              (2)   E rendelet 11b. és 11c. cikke, valamint IV. melléklete (MED rész), VI. melléklete (ARA rész), VII. melléklete (ORA rész) és VIII. melléklete (DTO rész) alkalmazandó a ballon- és a vitorlázórepülőgép-pilóta szakszolgálati engedélyekre.”

                        2.

                        A 2. cikkben a 19. pont helyébe a következő szöveg lép:

                                    „19.

                                    »pilótaoktató (FI)«: az e rendelet I. mellékletének (FCL rész) J. alrészével, az (EU) 2018/395 rendelet (*1) III. mellékletének (BFCL rész) FI alrészével vagy az (EU) 2018/1976 végrehajtási rendelet (*2) III. mellékletének (SFCL rész) FI alrészével összhangban légi járművön való oktatásra feljogosított oktató;

                           (*1)  A Bizottság (EU) 2018/395 rendelete (2018. március 13.) a ballonok üzemben tartására vonatkozó részletes szabályoknak a 216/2008/EK európai parlamenti és tanácsi rendelet értelmében történő meghatározásáról (HL L 71., 2018.3.14., 10. o.)."

                           (*2)  A Bizottság (EU) 2018/1976 végrehajtási rendelete (2018. december 14.) a vitorlázó repülőgépek üzemben tartására vonatkozó részletes szabályoknak az (EU) 2018/1139 európai parlamenti és tanácsi rendelet értelmében történő meghatározásáról (HL L 326., 2018.12.20., 64. o.).”"

                        3.

                        A 4. cikk (8) bekezdésében a „2021. április 8-ig” szövegrész helyébe a „2021. szeptember 8-ig” szöveg lép.

                        4.

                        A szöveg a következő 4c. cikkel egészül ki:

                           „4c. cikk
                           A repülés közbeni műszerjogosítással rendelkezőkre vonatkozó átmeneti intézkedések

                              (1)   Az I. melléklet (FCL rész) FCL.825 pontjában meghatározott repülés közbeni műszerjogosítással (a továbbiakban: EIR) rendelkezőknek, illetve rendelkezők esetében 2022. szeptember 8-ig bezárólag:

                                          a)

                                          továbbra is jogukban áll gyakorolni az EIR-jük által biztosított jogosultságokat;

                                          b)

                                          az (EU) felhatalmazáson alapuló bizottsági rendelet (*3) FCL.825 g) pontjával összhangban meghosszabbítják vagy megújítják az EIR-jüket;

                                          c)

                                          teljes mértékben beszámítják az I. melléklet (FCL rész) FCL.835 c) 2. pontjának i. és ii. alpontjában meghatározott képzési követelmények teljesítését, amikor az I. melléklet (FCL rész) FCL.835 pontja szerinti alapvető műszerjogosítás (BIR) kiadását kérelmezik; valamint

                                          d)

                                          az I. mellékletben (FCL rész) az EIR-birtokosok számára megállapított teljes mértékű beszámításra kerül sor.

                              (2)   2021. szeptember 8-tól kezdődően az (1) bekezdésben említett EIR megszerzésére irányuló azon tanfolyamok, amelyek az említett időpont előtt megkezdődtek, folytathatók, és BIR megszerzésére irányuló tanfolyamnak tekintendők. A BIR-tanfolyamért felelős jóváhagyott képzési szervezet a kérelmező értékelése alapján meghatározza, hogy az EIR-képzés milyen mértékben számítható be a BIR kiadásához.

                              (3)   A BIR azon kérelmezői számára, akik EIR-rel rendelkeznek, vagy 2021. szeptember 8. előtt az FCL.825 d) pontjával összhangban sikeresen teljesítették az EIR-hez szükséges elméleti vizsgát, azt teljes mértékben beszámítják a BIR-hez szükséges elméleti képzésre és vizsgára vonatkozó követelmények teljesítésébe.

                           (*3)  A Bizottság (EU) felhatalmazáson alapuló rendelete (2020. március 4.) (a Hivatalos Lapban még nem tették közzé)”"

                        5.

                        A 11c. cikk helyébe a következő szöveg lép:

                           „11c. cikk
                           Átmeneti intézkedések
                           A tagállamok:

                                       a)

                                       legkésőbb 2021. április 8-ig átadják az EASA-nak az (EU) 2018/395 rendelettel és az (EU) 2018/1976 végrehajtási rendelettel összhangban pilóta-szakszolgálati engedély megszerzésére irányuló képzést nyújtó szervezetek felügyeletével kapcsolatos összes nyilvántartást, amely szervezetek tekintetében az (EU) 2018/1139 európai parlamenti és tanácsi rendelet (*4) 78. cikkével összhangban az EASA az illetékes hatóság;

                                       b)

                                       az EASA-val együttműködve befejezik a 2020. április 8. előtt megkezdett tanúsítási eljárásokat, és kiállítják a tanúsítványt, amelyet követően az EASA illetékes hatóságként a szóban forgó tanúsított szervezetek tekintetében ráruházott összes felelősséget vállalja.

                           (*4)  Az Európai Parlament és a Tanács (EU) 2018/1139 rendelete (2018. július 4.) a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről (HL L 212., 2018.8.22., 1. o.).”"

                        6.

                        A 12. cikk (2a) bekezdését el kell hagyni.

                        7.

                        A 12. cikk (4) bekezdésében a „2020. június 20-ig” szövegrész helyébe a „2021. június 20-ig” szöveg lép.

                        8.

                        Az I. melléklet (FCL rész) e rendelet I. mellékletének megfelelően módosul.

                        9.

                        A IV. melléklet (MED rész) e rendelet II. mellékletének megfelelően módosul.

                        10.

                        A VI. melléklet (ARA rész) e rendelet III. mellékletének megfelelően módosul.

                        11.

                        A VII. melléklet (ORA rész) e rendelet IV. mellékletének megfelelően módosul.

                        12.

                        A VIII. melléklet (DTO rész) e rendelet V. mellékletének megfelelően módosul.

            2. cikk

               (1)   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               (2)   Ezt a rendeletet 2020. április 8-tól kell alkalmazni.

               (3)   A (2) bekezdéstől eltérve a következő rendelkezéseket 2021. szeptember 8-tól kell alkalmazni:

                           a)

                           az I. melléklet 1. e) pontja, 4. b) pontja, 5–7. pontja, 32. pontja, 34. pontja, 36. d) pontja, 40. a) pontja, 41. pontja, 42. pontja, 44. pontja, 46–48. pontja, 52. f) pontja, 53. a)–c) pontja, 53. e) pontja, 53. f) pontja, 54. pontja, 55. pontja, 56. a)–c) pontja és 57. pontja;

                           b)

                           a II. melléklet b) pontja;

                           c)

                           a III. melléklet 10. d) pontjának ii. alpontja.

               (4)   A (2) bekezdéstől eltérve az 1. cikk 7. pontját, valamint az I. melléklet 49. pontját, 53. d) pontját, 58. b), d) és e) pontját e rendelet hatálybalépésének napjától kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. március 4-én.

                  a Bizottság részéről

                  az elnök

               Ursula VON DER LEYEN

            (1)  HL L 212., 2018.8.22., 1. o.

            (2)  A Bizottság 1178/2011/EU rendelete (2011. november 3.) a polgári légi közlekedéshez kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről (HL L 311., 2011.11.25., 1. o.).

            (3)  A Bizottság (EU) 2018/395 rendelete (2018. március 13.) a ballonok üzemben tartására vonatkozó részletes szabályoknak a 216/2008/EK európai parlamenti és tanácsi rendelet értelmében történő meghatározásáról (HL L 71., 2018.3.14., 10. o.).

            (4)  A Bizottság (EU) 2018/1976 végrehajtási rendelete (2018. december 14.) a vitorlázó repülőgépek üzemben tartására vonatkozó részletes szabályoknak az (EU) 2018/1139 európai parlamenti és tanácsi rendelet értelmében történő meghatározásáról (HL L 326., 2018.12.20., 64. o.).

            (5)  Az általános célú légi közlekedésben részt vevő pilótáknak a műszeres repülési szabályok szerinti repüléshez való könnyebb hozzáférése, valamint a ballonra és vitorlázó repülőgépre vonatkozó szakszolgálati engedélyezési követelmények felülvizsgálata (a 01/2019 sz. vélemény (A) és (B) része, 2019. február 19.), elérhető itt: https://www.easa.europa.eu/document-library/opinions

            I. MELLÉKLET
            Az 1178/2011/EU bizottsági rendelet I. melléklete (FCL rész) a következőképpen módosul:

                        1.

                        Az FCL.010 pont a következőképpen módosul:

                                    a)

                                    a „léghajó” fogalommeghatározása helyébe a következő szöveg lép:
                                    „»léghajó«: levegőnél könnyebb, hajtóművel felszerelt légi jármű, kivéve a hőléghajót, amely az (EU) 2018/395 bizottsági rendelet 2. cikkének (7) bekezdésével összhangban ballonnak minősül;”

                                    b)

                                    a „repülési idő” fogalommeghatározása helyébe a következő szöveg lép:
                                    „»repülési idő«:

                                                repülőgépek, motoros vitorlázó repülőgépek és helyből felszálló repülőgépek esetében: az a teljes időtartam, amely a légi jármű felszállási céllal történő megmozdulásától a repülés befejezése után a légi jármű végleges megállásáig tart;

                                                helikopterek esetében: az a teljes időtartam, amely a helikopter forgószárnylapátjainak felszállási céllal történő felpörgetésétől a repülés befejezése után a forgószárnylapátok teljes leállásáig tart;

                                                léghajók esetében: az a teljes időtartam, amely a léghajó árbocról felszállási céllal történő elengedése pillanatától a repülés befejezése után a léghajó végleges megállásáig és az árbocon történő rögzítéséig tart;”

                                    c)

                                    a „segédmotoros vitorlázógép” fogalommeghatározása helyébe a következő szöveg lép:
                                    „»segédmotoros vitorlázógép«: egy vagy több hajtóműves vitorlázó repülőgép, amely a hajtómű(vek) kikapcsolása esetén egy vitorlázó repülőgép jellemzőivel rendelkezik;”

                                    d)

                                    a „motoros vitorlázó repülőgép” fogalommeghatározása helyébe a következő szöveg lép:
                                    „»motoros vitorlázó repülőgép (TMG)«: a 748/2012/EU rendelet I. melléklete (21. rész) szerinti tanúsítási eljárást követő eltérő rendelkezés hiányában a segédmotoros vitorlázógépek külön osztályát képviselő, beépített, nem behúzható motorral és nem behúzható légcsavarral rendelkező légi jármű, mely repülési kézikönyvének megfelelően képes hajtómű-teljesítménye révén felszállni és emelkedni;”

                                    e)

                                    a szöveg a következő fogalommeghatározásokkal egészül ki:

                                                i.

                                                „»IFR szerinti útvonali repülés«: egy IFR repülés azon szakasza, amely az IFR szerinti indulási eljárás befejezése után kezdődik, és az IFR szerinti megközelítési eljárás megkezdésekor fejeződik be.”; és

                                                ii.

                                                „»korlátozott műszeres repülés«: helyzetmeghatározás a fő helyzet- és irányszög-referenciarendszer kiesését követően a tartalék műszerekkel történő meghatározás alapján.”;

                                    f)

                                    a következő meghatározásokat el kell hagyni:

                                                „ballonosztály” és

                                                „balloncsoport”.

                        2.

                        Az FCL.015 pont a következőképpen módosul:

                                    a)

                                    az a) pont helyébe a következő szöveg lép:

                                                „a)

                                                A pilóta-szakszolgálati engedélyek, a kapcsolódó jogosítások és tanúsítványok, valamint azok bármely módosításának kiadására, meghosszabbítására vagy megújítására irányuló kérelmet az illetékes hatóságnak az általa meghatározott formában és módon kell benyújtani. A kérelemhez csatolni kell annak bizonyítékait, hogy a kérelmezők megfelelnek a szakszolgálati engedély vagy tanúsítvány, valamint a kapcsolódó jogosítások vagy bejegyzések kiadására, meghosszabbítására vagy megújítására az e mellékletben (FCL rész) és a IV. mellékletben (MED rész) meghatározott előírásoknak.”;

                                    b)

                                    a b) pont helyébe a következő szöveg lép:

                                                „b)

                                                Amennyiben e melléklet másképp nem rendelkezik, a szakszolgálati engedély, jogosítás vagy tanúsítvány által biztosított jogosultságok bármely korlátozását vagy kiterjesztését az illetékes hatóságnak be kell jegyeznie a szakszolgálati engedélybe vagy tanúsítványba.”;

                                    c)

                                    a d) pont helyébe a következő szöveg lép:

                                                „d)

                                                A szakszolgálati engedélyes a kérelmeket az a) ponttal összhangban nyújtja be az azon tagállam által kijelölt illetékes hatósághoz, amelyben szakszolgálati engedélyét e mellékletnek (FCL rész), az (EU) 2018/395 bizottsági rendelet III. mellékletének (BFCL rész) vagy adott esetben az (EU) 2018/1976 bizottsági végrehajtási rendelet III. mellékletének (SFCL rész) megfelelően kiállították.”;

                                    d)

                                    a szöveg a következő új e) és f) ponttal egészül ki:

                                                „e)

                                                Egy e melléklettel (FCL rész) összhangban kiállított szakszolgálati engedély jogosultja egy másik tagállam által kijelölt illetékes hatóságnál a birtokában lévő valamennyi szakszolgálati engedély tekintetében kérelmezheti az illetékes hatóság megváltoztatását a d) pontban meghatározottak szerint.

                                                f)

                                                A szakszolgálati engedély, jogosítás vagy tanúsítvány kiadását a kérelmezőnek legkésőbb a jártassági vizsgán vagy kompetenciafelmérésen való sikeres részvételtől számított 6 hónapon belül kérelmeznie kell.”

                        3.

                        Az FCL.020 b) pont helyébe a következő szöveg lép:

                                    „b)

                                    Az első egyedülrepülés előtt a növendék pilóta betöltötte a 16. életévét.”

                        4.

                        Az FCL.025 c) 1. pont a következőképpen módosul:

                                    a)

                                    az i. alpont helyébe a következő szöveg lép:

                                                „i.

                                                24 hónapos időtartamon belül a könnyű légi járműre érvényes pilóta-szakszolgálati engedély vagy a magánpilóta-szakszolgálati engedély kiadásához;”

                                    b)

                                    a ii. és a iii. alpont helyébe a következő szöveg lép:

                                                „ii.

                                                36 hónapos időtartamon belül kereskedelmi pilóta szakszolgálati engedély vagy műszerjogosítás (IR) kiadásához;

                                                iii.

                                                alapvető műszerjogosítás (BIR) határozatlan időre történő kiadásához.

                                          Az i. és a ii. alpontban megadott időtartamok számítását a b) 2. ponttal összhangban, attól a naptól kell számítani, amelyen a pilóta sikeresen teljesíti az elméleti vizsgát.”

                        5.

                        Az FCL.030 pont a következő c) ponttal egészül ki:

                                    „c)

                                    BIR kiadásához a jártassági vizsga kérelmezőjének először az összes képzési modult teljesítenie kell, és egy jóváhagyott képzési szervezetnek ajánlania kell őt a jártassági vizsgára. A jóváhagyott képzési szervezet (ATO) a vizsgáztató rendelkezésére bocsátja a kérelmező képzési nyilvántartását.”

                        6.

                        Az FCL.035 b) pont helyébe a következő szöveg lép:

                                    „b)

                                    Az elméleti ismeretek beszámítása

                                                1.

                                                Azon kérelmezők esetében, akik sikeresen teljesítették a légitársasági pilóta-szakszolgálati engedélyhez szükséges elméleti vizsgát, ez a vizsga beszámítandó az ugyanazon légijármű-kategóriában a könnyű légi járműre érvényes pilóta-szakszolgálati engedélyhez, a magánpilóta-szakszolgálati engedélyhez, a kereskedelmi pilóta-szakszolgálati engedélyhez, valamint a helikopterek kivételével a műszerjogosításhoz (IR) és az alapvető műszerjogosításhoz (BIR) szükséges elméleti ismeretekre vonatkozó követelmények teljesítésébe.

                                                2.

                                                Azon kérelmezők esetében, akik sikeresen teljesítették a kereskedelmi pilóta-szakszolgálati engedélyhez szükséges elméleti vizsgát, ez a vizsga beszámítandó az alábbiakhoz szükséges elméleti ismeretekre vonatkozó követelmények teljesítésébe:

                                                            i.

                                                            az ugyanazon légijármű-kategóriában a könnyű légi járműre érvényes pilóta-szakszolgálati engedély;

                                                            ii.

                                                            az ugyanazon légijármű-kategóriában a magánpilóta-szakszolgálati engedély; és

                                                            iii.

                                                            a BIR-hez szükséges »kommunikáció« témakör. Ez a beszámítás csak akkor foglalja magában a »kommunikáció« témakör IFR részét, ha a kérelmező a témakört a 2019. december 20-án hatályos FCL.310 pontnak megfelelően teljesítette.

                                                3.

                                                Az IR-birtokosok vagy azon kérelmezők esetében, akik sikeresen teljesítették a légijármű-kategóriához szükséges műszerismeret vizsgát, ez a vizsga teljes egészében beszámítandó az alábbihoz szükséges elméleti képzésre és vizsgára vonatkozó követelmények teljesítésébe:

                                                            i.

                                                            egy másik légijármű-kategóriára vonatkozó műszerjogosítás (IR); és

                                                            ii.

                                                            az alapvető műszerjogosítás (BIR).

                                                4.

                                                A pilóta-szakszolgálati engedély birtokosa esetében ez az engedély beszámítandó egy másik légijármű-kategória szakszolgálati engedélyéhez szükséges elméleti képzésre és vizsgára vonatkozó követelmények teljesítésébe e rész 1. függelékével összhangban. Ez a beszámítás az FCL.025 c) pontban meghatározott érvényességi időtartamon belül vonatkozik a pilóta-szakszolgálati engedély azon kérelmezőjére is, aki már sikeresen teljesítette egy másik légijármű-kategóriában az adott szakszolgálati engedély kiadásához szükséges elméleti vizsgát.

                                                5.

                                                A b) 3. ponttól eltérve a kompetencia alapú, modulrendszerű IR(A) tanfolyamot végzett IR(A)-birtokos esetében az engedély csak akkor számítható be teljes egészében egy másik légijármű-kategória IR-jéhez szükséges elméleti képzésre és vizsgára vonatkozó követelmények teljesítésébe, ha az engedélyes teljesítette a tanfolyam IFR részére vonatkozó, az FCL.720.A b) 2. pont i. alpontjával összhangban előírt elméleti képzést és vizsgát is.”

                        7.

                        Az FCL.055 pont a következőképpen módosul:

                                    a)

                                    a d) pont bevezető mondata helyébe a következő szöveg lép:

                                                „d)

                                                A műszerjogosítással (IR) rendelkezőkre vonatkozó egyedi követelmények. A fenti bekezdésektől eltérve az IR-birtokosoknak igazolniuk kell, hogy képesek az angol nyelvet az e melléklet 2. függelékében meghatározott, megfelelő szinten használni.”

                                    b)

                                    az e) pont helyébe a következő szöveg lép:

                                                „e)

                                                Az IR-birtokos megfelelő szintű angol nyelvismeretének és nyelvhasználatának meglétéről az illetékes hatóság által meghatározott értékelési módszerrel kell meggyőződni.”

                        8.

                        Az FCL.060 pont a következőképpen módosul:

                                    a)

                                    az a) pontot el kell hagyni;

                                    b)

                                    a b) pont bevezető mondata helyébe a következő szöveg lép:

                                                „b)

                                                Repülőgépek, helikopterek, helyből felszálló repülőgépek és léghajók. A pilóta nem üzemeltethet légi járművet a kereskedelmi célú légi fuvarozásban vagy utasszállítás céljából:”.

                        9.

                        Az FCL.065 pont a következőképpen módosul:

                                    a)

                                    a b) pont helyébe a következő szöveg lép:

                                                „b)

                                                65 éves kor. Az a szakszolgálati engedéllyel rendelkező pilóta, aki betöltötte a 65. életévét, nem tevékenykedhet kereskedelmi célú légi fuvarozásban részt vevő légijármű-pilótaként.”;

                                    b)

                                    a c) pontot el kell hagyni.

                        10.

                        Az FCL.100 pont helyébe a következő szöveg lép:
                        „FCL.100
                           LAPL – Minimális életkor

                        A repülőgépekre vagy helikopterekre érvényes LAPL kérelmezője betöltötte a 17. életévét.”

                        11.

                        Az FCL.120 pont helyébe a következő szöveg lép:
                        „FCL.120
                           LAPL – Elméleti vizsga

                        Az LAPL kérelmezőjének vizsgán kell számot adnia a biztosított jogosultságoknak megfelelő szintű elméleti ismereteiről a következő tárgykörökben:

                                    a)

                                    általános tárgyak:

                                                —

                                                légi jog,

                                                —

                                                emberi teljesítőképesség,

                                                —

                                                meteorológia,

                                                —

                                                kommunikáció, és

                                                —

                                                navigáció;

                                    b)

                                    a különböző légijármű-kategóriák szerint meghatározott tárgyak:

                                                —

                                                repüléselmélet,

                                                —

                                                üzemeltetési eljárások,

                                                —

                                                repülési teljesítmény és tervezés, és

                                                —

                                                légi jármű általános ismeretek.”

                        12.

                        Az FCL.110.A b) pont helyébe a következő szöveg lép:

                                    „b)

                                    Azon kérelmezőkre vonatkozó egyedi követelmények, akik az (EU) 2018/1976 bizottsági végrehajtási rendelet III. mellékletével (SFCL rész) összhangban kiadott, TMG-vel való repülésre vonatkozó jogosultságokat is biztosító SPL-lel rendelkeznek. Annak az LAPL(A)-kérelmezőnek, aki TMG-vel való repülésre vonatkozó jogosultságokat is biztosító SPL-lel rendelkezik, legalább 21 óra repülési időt kell teljesítenie TMG-n azután, hogy a TMG-vel való repülésre vonatkozó jogosultságokat jóváhagyták, és meg kell felelnie az FCL.135.A pont a) pontja repülőgépekre vonatkozó követelményeinek.”

                        13.

                        Az FCL.135.A pont a következő c) ponttal egészül ki:

                                    „c)

                                    Az LAPL(A) jogosultságainak TMG-re történő kiterjesztésének azon kérelmezője esetében, aki az (EU) 2018/1976 bizottsági végrehajtási rendelet III. mellékletével (SFCL rész) összhangban kiadott, TMG-vel való repülésre vonatkozó jogosultságokat is biztosító SPL-lel rendelkezik, ez az engedély teljes mértékben beszámítandó az a) pontban foglalt követelmények teljesítésébe.”

                        14.

                        A B. alrész 4. és 5. szakaszát el kell hagyni.

                        15.

                        A C. alrész címének helyébe a következő szöveg lép:
                        „MAGÁNPILÓTA-SZAKSZOLGÁLATI ENGEDÉLY (PPL)”.

                        16.

                        Az FCL.200 pont helyébe a következő szöveg lép:
                        „FCL.200
                           Minimális életkor

                        A PPL kérelmezője betöltötte a 17. életévét.”

                        17.

                        Az FCL.210 a) és b) pont helyébe a következő szöveg lép:

                                    „a)

                                    A PPL kérelmezőjének el kell végeznie egy tanfolyamot valamely ATO-nál vagy DTO-nál.

                                    b)

                                    A tanfolyamnak tartalmaznia kell a kérelmezett PPL-re vonatkozó jogosultságoknak megfelelő elméleti képzést és repülésoktatást.”

                        18.

                        Az FCL.215 pont helyébe a következő szöveg lép:
                        „FCL.215
                           Elméleti vizsga

                        A PPL kérelmezőjének vizsgán kell számot adnia a biztosított jogosultságoknak megfelelő szintű elméleti ismereteiről a következő tárgykörökben:

                                    a)

                                    általános tárgyak:

                                                —

                                                légi jog,

                                                —

                                                emberi teljesítőképesség,

                                                —

                                                meteorológia,

                                                —

                                                kommunikáció, és

                                                —

                                                navigáció;

                                    b)

                                    a különböző légijármű-kategóriák szerint meghatározott tárgyak:

                                                —

                                                repüléselmélet,

                                                —

                                                üzemeltetési eljárások,

                                                —

                                                repülési teljesítmény és tervezés, és

                                                —

                                                légi jármű általános ismeretek.”

                        19.

                        Az FCL.235 pont a következőképpen módosul:

                                    a)

                                    az a) pont helyébe a következő szöveg lép:

                                                „a)

                                                A PPL kérelmezőjének sikeres jártassági vizsga letételével kell bizonyítania, hogy a megfelelő légijármű-kategóriában a parancsnokpilóta-feladatkör ellátása során a biztosított jogosultságoknak megfelelő hozzáértéssel képes végrehajtani a vonatkozó eljárásokat és manővereket.”;

                                    b)

                                    a b) pont helyébe a következő szöveg lép:

                                                „b)

                                                A jártassági vizsgát kérelmezőnek ugyanolyan osztályú vagy típusú légi járművön kell repülésoktatásban részesülnie, mint amilyennel a jártassági vizsgán repül.”

                        20.

                        Az FCL.210.A c) pont a következőképpen módosul:

                                    a)

                                    a bevezető mondat helyébe a következő szöveg lép:

                                                „c)

                                                Azon kérelmezőkre vonatkozó egyedi követelmények, akik az (EU) 2018/1976 bizottsági végrehajtási rendelet III. mellékletével (SFCL rész) összhangban kiadott, TMG-vel való repülésre vonatkozó jogosultságokat is biztosító SPL-lel rendelkeznek. A PPL(A) azon kérelmezőjének, aki TMG-vel való repülésre vonatkozó jogosultságokat is biztosító SPL-lel rendelkezik, teljesítenie kell:”;

                                    b)

                                    az 1. pont helyébe a következő szöveg lép:

                                                „1.

                                                legalább 24 óra repülési időt TMG-n azután, hogy a TMG-vel való repülésre vonatkozó jogosultságokat jóváhagyták; valamint”.

                        21.

                        Az FCL.210.As b) pont helyébe a következő szöveg lép:

                                    „b)

                                    Azon kérelmező esetében, aki az (EU) 2018/395 bizottsági rendelet III. mellékletével (BFCL rész) összhangban kiadott BPL-lel rendelkezik, és képesítése van hőléghajón való repülésre is, az adott léghajókon parancsnokpilótaként teljesített teljes repülési idejének 10 %-a, de legfeljebb öt óra beszámítandó.”

                        22.

                        A C. alrészben az 5. és a 6. szakaszt el kell hagyni.

                        23.

                        Az FCL.600 pont helyébe a következő szöveg lép:
                        „FCL.600 IR – Általánosságok
                        Az FCL.835 pontban előírtak kivételével repülőgép, helikopter, léghajó és helyből felszálló repülőgép IFR szerinti üzemeltetését csak a légijármű-kategóriának megfelelő műszerjogosítással rendelkező PPL-, CPL-, MPL- és ATPL-engedélyesek vagy – ha a légijármű-kategóriának megfelelő műszerjogosítás nem áll rendelkezésre – azok végezhetik, akik jártassági vizsgán, illetve kétkormányos repülésoktatáson vesznek részt.”

                        24.

                        Az FCL.620 pont a következő c) ponttal egészül ki:

                                    „c)

                                    Azon kérelmező részére, aki több hajtóműves IR-re vonatkozó jártassági vizsgát tett egy olyan egypilótás több hajtóműves repülőgépen, amelyhez osztályjogosítás szükséges, az azon egy hajtóműves repülőgéposztály- vagy típusjogosításra vonatkozó egy hajtóműves IR-t is ki kell adni, amellyel rendelkezik.”

                        25.

                        Az FCL.700 a) pont helyébe a következő szöveg lép:

                                    „a)

                                    A szakszolgálati engedéllyel rendelkező pilóta csak akkor járhat el légijármű-pilótaként, ha érvényes és megfelelő osztály- vagy típusjogosítással rendelkezik, kivéve, ha az alábbiak valamelyike fennáll:

                                                1.

                                                ha LAPL-jogosultságait gyakorolja;

                                                2.

                                                ha az osztály- vagy típusjogosítás megújítását célzó jártassági vizsgát vagy készségellenőrzést teljesíti;

                                                3.

                                                ha repülésoktatásban részesül;

                                                4.

                                                ha rendelkezik az FCL.820 pont szerint kiadott berepülői jogosítással.”

                        26.

                        Az FCL.725 pont a következő f) ponttal egészül ki:

                                    „f)

                                    A TMG-osztályjogosítás azon kérelmezője esetében, aki az (EU) 2018/1976 bizottsági végrehajtási rendelet III. mellékletével (SFCL rész) összhangban kiadott, TMG-vel való repülésre vonatkozó jogosultságokat is biztosító SPL-lel rendelkezik, ez az engedély teljes mértékben beszámítandó az a), a b) és a c) pontban foglalt követelmények teljesítésébe.”

                        27.

                        Az FCL.740.A pont a következőképpen módosul:

                                    a)

                                    az a) 4. pont helyébe a következő szöveg lép:

                                                „4.

                                                a BIR vagy az IR(A) meghosszabbítása – ha a kérelmező rendelkezik ilyen jogosítással – összekapcsolható az osztály- és típusjogosítás meghosszabbítására irányuló készségellenőrzéssel.”;

                                    b)

                                    a b) 1. pont helyébe a következő szöveg lép:

                                                „1.

                                                Egyhajtóműves, dugattyús repülőgépre vonatkozó osztályjogosítások és motoros vitorlázó-repülőgépre (TMG) vonatkozó osztályjogosítások. Egypilótás, egyhajtóműves, dugattyús repülőgépre érvényes osztályjogosítások, illetve motoros vitorlázó-repülőgépre érvényes osztályjogosítások meghosszabbítása érdekében a kérelmezőnek teljesítenie kell a következőket:

                                    c)

                                    a pont a következő b) 5. ponttal egészül ki:

                                                „5.

                                                Az egypilótás, egyhajtóműves repülőgépre vonatkozó osztályjogosítás meghosszabbításához szükséges készségellenőrzés az FCL.835 g) 8. ponttal összhangban összekapcsolható a BIR meghosszabbításához szükséges készségellenőrzéssel.”

                        28.

                        Az FCL.800 pont a következőképpen módosul:

                                    a)

                                    az a) pont helyébe a következő szöveg lép:

                                                „a)

                                                A repülőgéppel vagy TMG-vel való repülésre vonatkozó jogosultságokat biztosító pilóta-szakszolgálati engedéllyel rendelkező engedélyesek csak akkor végezhetnek műrepülést, ha e ponttal összhangban műrepülő jogosítással rendelkeznek.”;

                                    b)

                                    a b) 1. pont helyébe a következő szöveg lép:

                                                „1.

                                                a szakszolgálati engedély kiadását követően legalább 30 óra repülési időt parancsnokpilótaként repülőgépen vagy TMG-n;

                                    c)

                                    a b) 2. pont ii. alpontja helyébe a következő szöveg lép:

                                                „ii.

                                                legalább 5 óra műrepülés-oktatást repülőgépen vagy hajtómű-teljesítménnyel rendelkező TMG-n.”;

                                    d)

                                    a c) pont helyébe a következő szöveg lép:

                                                „c)

                                                A műrepülő jogosításból fakadó jogosultságok a repülőgéppel vagy a hajtómű-teljesítménnyel rendelkező TMG-vel végrehajtott műrepülésre korlátozódnak attól függően, hogy a b) 1. pontban és a b) 2. pont ii. alpontjában foglalt követelményeket mely légi járművön teljesítették. Ezt a korlátozást kérelem esetén fel kell oldani, ha a pilóta repülőgépen vagy adott esetben hajtómű-teljesítménnyel rendelkező TMG-n sikeresen teljesített legalább három, a teljes műrepülés-oktatási programot lefedő kétkormányos gyakorlórepülést.”;

                                    e)

                                    a szöveg a következő d) ponttal egészül ki:

                                                „d)

                                                A műrepülő jogosítás azon kérelmezői, akik TMG osztályjogosítással, valamint az (EU) 2018/1976 bizottsági végrehajtási rendelet III. mellékletének (SFCL rész) SFCL.200 d) pontjában meghatározott, vitorlázó repülőgépekre vonatkozó haladó műrepülő jogosultságokkal is rendelkeznek:

                                                            1.

                                                            felmentést kapnak az alól, hogy műrepülő jogosításukat a c) pontban meghatározott módon repülőgépekre korlátozzák, amennyiben a b) 1. pont és a b) 2. pont ii. alpontja követelményeinek repülőgépen feleltek meg, vagy

                                                            2.

                                                            számukra teljes mértékben beszámítják azokat a b) pontban meghatározott követelmények teljesítményébe a hajtómű-teljesítménnyel rendelkező TMG-kre korlátozott műrepülő jogosítás kiadásához. Ezt a korlátozást kérelem esetén fel kell oldani, ha a pilóta sikeresen teljesítette a c) pontban meghatározott képzést.”;

                        29.

                        Az FCL.805 pont a következőképpen módosul:

                                    a)

                                    a b) 2. pont iii. alpontja helyébe a következő szöveg lép:

                                                „iii.

                                                azon kérelmezők kivételével, akik az (EU) 2018/1976 bizottsági végrehajtási rendelet III. mellékletével (SFCL rész) összhangban kiadott SPL-lel rendelkeznek, öt szoktatórepülést egy repülőgéppel felvontatott vitorlázó repülőgépen.”;

                                    b)

                                    a szöveg a következő g) ponttal egészül ki:

                                                „g)

                                                Az e pont szerint TMG-re vitorlázórepülő- vagy transzparensvontatási jogosítást kérelmezők esetében, ha a kérelmező az (EU) 2018/1976 bizottsági végrehajtási rendelet III. mellékletének (SFCL rész) SFCL.205 pontja szerinti vitorlázórepülő- vagy transzparensvontatási jogosítással rendelkezik, vagy ha a szóban forgó jogosítás kiadásához szükséges valamennyi követelményt teljesítette, ez a jogosítás teljes mértékben beszámítandó a b) vagy adott esetben a c) pontban foglalt követelmények teljesítésébe.”

                        30.

                        Az FCL.810 pont a következőképpen módosul:

                                    a)

                                    az a) pont a következőképpen módosul:

                                                i)

                                                az 1. pont helyébe a következő szöveg lép:

                                                            „1.

                                                            Az LAPL vagy PPL-jogosultságok repülőgépen, TMG-n vagy léghajón VFR szerinti repülés során akkor gyakorolhatók éjszaka, ha a kérelmezők hat hónapon belül elvégeztek egy tanfolyamot egy DTO-nál vagy ATO-nál. A tanfolyamnak a következőket kell tartalmaznia:”;

                                                ii.

                                                a pont a következő 4. ponttal egészül ki:

                                                            „4.

                                                            Az e pont szerint repülőgépre vagy TMG-re éjszakai jogosítást kérelmezők esetében, ha a kérelmező az (EU) 2018/1976 bizottsági végrehajtási rendelet III. mellékletének (SFCL rész) SFCL.210 pontja szerint TMG-re vonatkozó éjszakai jogosítással rendelkezik, vagy ha a szóban forgó jogosítás kiadásához szükséges valamennyi követelményt teljesítette, ez a jogosítás teljes mértékben beszámítandó az 1. és a 2. pontban foglalt követelmények teljesítésébe.”;

                                    b)

                                    a c) pontot el kell hagyni.

                        31.

                        Az FCL.815 a) pont bevezető mondata helyébe a következő szöveg lép:

                                    „a)

                                    Jogosultságok. A hegyvidéki repülési jogosítás engedélyesének jogosultságai repülőgépen és TMG-n történő repülések végrehajtására terjednek ki olyan felületekre, illetve felületekről, amelyekre a tagállam által kijelölt illetékes hatóság ilyen jogosítást követel meg..
                                    A repülőgéppel vagy TMG-vel való repülésre vonatkozó jogosultságokat biztosító LAPL vagy PPL birtokosai az első hegyvidéki repülési jogosítást megszerezhetik:”.

                        32.

                        Az FCL.825 pontot el kell hagyni.

                        33.

                        Az FCL.830 pontot el kell hagyni.

                        34.

                        A melléklet a következő FCL.835 ponttal egészül ki:
                        „FCL.835
                           Alapvető műszerjogosítás (BIR)

                                    a)

                                    Jogosultságok és feltételek

                                                1.

                                                Egy BIR birtokosának jogosultságai olyan egypilótás repülőgépen IFR szerint végzett repülések végrehajtására terjednek ki, amelyre osztályjogosítással rendelkezik, kivéve a nagy teljesítményű repülőgépeket és repülőgép-változatokat, ha az üzemeltetési alkalmassági adatok szerint műszerjogosításra (IR) van szükség.

                                                2.

                                                A BIR-jogosultságok gyakorlása csak az FCL.205.A pontnak megfelelően lehetséges.

                                                3.

                                                A pilóta csak akkor gyakorolhatja BIR-jogosultságait éjszaka, ha az FLC.810 ponttal összhangban rendelkezik éjszakai jogosítással.

                                                4.

                                                A több hajtóműves BIR-jogosultságok olyan egy hajtóműves repülőgépekre is érvényesek, amelyekre a pilóta érvényes egy hajtóműves osztályjogosítással rendelkezik.

                                                5.

                                                Az alábbi feltételek mindegyike előfeltétele a BIR-jogosultságok gyakorlásának:

                                                            i.

                                                            a repülőtér-használati minimumok esetében alkalmazott elhatározási magasságnak (DH) vagy legalacsonyabb süllyedési magasságnak (MDH) legalább 200 lábbal nagyobbnak kell lennie, mint amit egyébként a 965/2012/EU rendelet VII. mellékletének „NCO.OP.110 Repülőtér-használati minimumok – repülőgépek és helikopterek” és „NCO.OP.111 Repülőtér-használati minimumok – NPA, APV, CAT I műveletek” pontja szerint számítanának; és

                                                            ii.

                                                            a repülőtér-használati minimumokban alkalmazott látótávolság nem lehet kevesebb, mint 1 500 m;

                                                            iii.

                                                            a parancsnokpilóta csak akkor kezdheti meg az IFR szerinti repülést, vagy végezhet VFR-IFR átmenetet, ha:

                                                                        (A)

                                                                        az indulási repülőtéren a látótávolság legalább 1 500 m és a felhőalap legalább 600 láb vagy a repülőgép-kategóriára vonatkozó, közzétett körözési minimum, attól függően, hogy melyik a nagyobb; és

                                                                        (B)

                                                                        a célrepülőtéren és bármely előírt kitérő repülőtéren a rendelkezésre álló friss időjárási adatok azt mutatják, hogy a becsült érkezési időt egy órával megelőző időponttól a becsült érkezési időt egy órával meghaladó időpontig vagy a tényleges indulási időtől a becsült érkezési időt egy órával meghaladó időpontig, attól függően, hogy melyik a rövidebb időtartam, a látótávolság legalább 1 500 m, és a felhőalap legalább 600 láb vagy a repülőgép-kategóriára vonatkozó, közzétett körözési minimum vagy az i. alpontnak megfelelően 200 lábbal megnövelt DH/MDH, attól függően, hogy melyik a nagyobb.

                                    b)

                                    Előfeltételek. A BIR kérelmezőjének legalább PPL(A) szakszolgálati engedéllyel kell rendelkeznie.

                                    c)

                                    Tanfolyam. A BIR kérelmezőjének valamely jóváhagyott képzési szervezetnél teljesítenie kell az alábbiakat:

                                                1.

                                                elméleti képzés az FCL.615 a) ponttal összhangban; és

                                                2.

                                                repülésoktatás, amely az alábbi műszeres repülésoktatási modulokból áll:

                                                            i.

                                                            1. modul – a kizárólag műszerek igénybevételével történő repüléskezelési készségeket oktató alapvető repülésoktatási modul;

                                                            ii.

                                                            2. modul – az IFR szerinti indulási, várakozási, valamint 2D és 3D megközelítési eljárásokat magában foglaló alkalmazott repülésoktatási modul;

                                                            iii.

                                                            3. modul – az IFR szerinti útvonali repülési eljárásokat magában foglaló alkalmazott repülésoktatási modul; és

                                                            iv.

                                                            4. modul – ha több hajtóműves BIR-t kérelmezett, az egy álló hajtóművel végrehajtott alkalmazott repülésoktatási modulnak az aszimmetrikus műszeres megközelítési és átstartolási eljárásokat is magában kell foglalnia; és

                                                3.

                                                repülésoktatás, amely megfelel az alábbi követelményeknek:

                                                            i.

                                                            először a c) 2. pont i. alpontjában meghatározott modult kell elvégezni. A kérelmező a c) 2. ii. és a c) 2. iii., valamint adott esetben a c) 2. pont iv. alpontjában meghatározott modulokat az általa választott sorrendben végezheti el.

                                                            ii.

                                                            A c) 2. pontban meghatározott modulok teljesíthetők repülőgépen, FSTD-n vagy ezek kombinációján. A kérelmezőnek minden esetben képzésben kell részesülnie a jártassági vizsgán használandó repülőgépen.

                                                            iii.

                                                            A c) 2. pont i. alpontjában, a c) 2. pont ii. alpontjában és a c) 2. pont iv. alpontjában meghatározott modulok megkezdhetők egy jóváhagyott képzési szervezeten kívül, de elvégezni egy jóváhagyott képzési szervezetnél kell őket. A c) 2. pont iii. alpontjában meghatározott modul teljesíthető jóváhagyott képzési szervezeten kívül is.

                                                            iv.

                                                            A c) 2. iv. alpontban meghatározott modul megkezdése előtt a több hajtóműves repülőgéposztály- vagy típusjogosítással nem rendelkező pilótának el kell végeznie az e melléklet (FCL rész) H. alrészében meghatározott több hajtóműves képzést.

                                    d)

                                    Elméleti ismeretek. A jártassági vizsga letétele előtt és az FCL.615 b) pontban említett tárgyak vizsgáin a kérelmezőnek számot kell adnia arról, hogy rendelkezik a biztosított jogosultságoknak megfelelő szintű elméleti ismeretekkel. Az írásbeli elméleti vizsga a c) 2. pont i. alpontjában, a c) 2. pont ii. alpontjában és a c) 2. pont iii. alpontjában meghatározott egyes modulokhoz kapcsolódó írásbeli részvizsgákból áll.

                                    e)

                                    Jártassági vizsga. A c) pontban meghatározott tanfolyam befejezése után a kérelmezőnek e melléklet 7. függelékével összhangban sikeres jártassági vizsgát kell tennie egy repülőgépen. Több hajtóműves alapvető műszerjogosításhoz (BIR) a jártassági vizsgát több hajtóműves repülőgépen kell teljesíteni. Egy hajtóműves alapvető műszerjogosításhoz (BIR) a jártassági vizsgát egy hajtóműves repülőgépen kell teljesíteni. A repülőgép hossztengelyében ható tolóerővel rendelkező több hajtóműves repülőgépet e bekezdés alkalmazásában egy hajtóműves repülőgépnek kell tekinteni.

                                    f)

                                    A d) ponttól eltérve, annak az egyhajtóműves BIR-birtokosnak, aki több hajtóműves osztályjogosítással is rendelkezik, és első alkalommal kívánja megszerezni a több hajtóműves BIR jogosítást, el kell végeznie egy jóváhagyott képzési szervezet tanfolyamát, amely a c) 2. iv. alpontban meghatározott képzésből áll, és meg kell felelnie az e) pontban említett jártassági vizsgán.

                                    g)

                                    Érvényesség, meghosszabbítás és megújítás

                                                1.

                                                Az alapvető műszerjogosítás (BIR) érvényességi ideje 1 év.

                                                2.

                                                A BIR meghosszabbítását kérelmezőnek:

                                                            i.

                                                            az e rész 9. függeléke szerinti készségellenőrzést a jogosítás érvényességi határidejének lejártát közvetlenül megelőző három hónapon belül; vagy

                                                            ii.

                                                            az érvényességi időn belül parancsnokpilótaként IFR szerint teljesítenie kell hat (6) óra repülési időt, beleértve három műszeres megközelítési eljárást, és legalább egy óra BIR oktatási jogosultsággal rendelkező oktatóval teljesített gyakorlórepülést.

                                                3.

                                                A BIR-engedélyesnek minden második meghosszabbítás alkalmával repülőgépen kell sikeresen teljesítenie a 2. pont i. alpontja szerinti készségellenőrzést.

                                                4.

                                                Ha a pilóta úgy dönt, hogy a g) 2. pont i. alpontjában meghatározott meghosszabbítási kritériumokat az említett alpontban előírtnál korábban teljesíti, az új érvényességi időtartam a készségellenőrzés időpontjától kezdődik.

                                                5.

                                                A BIR lejárati dátumát megelőző BIR-készségellenőrzés vonatkozó részét nem teljesítő kérelmező addig nem gyakorolhatja a BIR-jogosultságokat, ameddig meg nem felel a készségellenőrzésen.

                                                6.

                                                Amennyiben a BIR lejárt, a jogosultságai meghosszabbítása érdekében a kérelmező köteles:

                                                            i.

                                                            amennyiben az az előírt készségszint eléréséhez szükséges, egy jóváhagyott képzési szervezet vagy – ha a BIR érvényessége legfeljebb három éve járt le – egy olyan oktató által nyújtott ismeretfrissítő képzést elvégezni, aki rendelkezik a BIR képzésére vonatkozó jogosultságokkal; és

                                                            ii.

                                                            sikeresen teljesíteni egy repülőgépen lefolytatott készségellenőrzést.

                                                7.

                                                Többhajtóműves BIR esetén a meghosszabbítást vagy megújítást célzó készségellenőrzést és a g) 2. pont ii. alpontjában előírt repülésoktatást többhajtóműves repülőgépen kell végrehajtani.

                                                8.

                                                A BIR meghosszabbításához vagy megújításához szükséges készségellenőrzés összekapcsolható olyan egypilótás repülőgéposztály-jogosítás meghosszabbításához vagy megújításához szükséges készségellenőrzéssel, amellyel összefüggésben a BIR jogosultságok az FCL.835 a) 1. ponttal összhangban gyakorolhatók.

                                    h)

                                    Amennyiben a BIR-kérelmező rendelkezik az I. melléklettel (FCL rész) összhangban kiadott PPL-lel vagy CPL-lel és a Chicagói Egyezmény 1. mellékletében foglalt követelményekkel összhangban valamely harmadik ország által kiadott érvényes IR(A)-val, azok teljes mértékben beszámíthatók a c) 2. pontban említett tanfolyam teljesítésébe. A BIR kiadásához a kérelmezőnek:

                                                1.

                                                sikeresen teljesítenie kell az e) pontban említett jártassági vizsgát;

                                                2.

                                                a jártassági vizsga során szóban bizonyítania kell a vizsgáztatónak a légijog, a meteorológia, valamint a repüléstervezés és repülési teljesítmények megfelelő szintű elméleti ismeretét; és

                                                3.

                                                rendelkeznie kell legalább 25 órányi, repülőgép-parancsnokpilótaként teljesített, műszeres repülési szabályok szerinti (IFR) repülési idővel.

                                    i)

                                    Az IR-jogosítással rendelkezők esetében ez a jogosítás teljes mértékben beszámítandó a c) 2. pontban foglalt követelmények teljesítésébe.”

                        35.

                        Az FCL.915 c) 1. pont helyébe a következő szöveg lép:

                                    „c)

                                    Beszámítás a további oktatói tanúsítványokhoz, valamint meghosszabbítás céljából

                                                1.

                                                A tanítási és tanulási készségek tekintetében teljes mértékben történő beszámítás a következők esetében engedélyezhető:

                                                            i.

                                                            oktatói tanúsítvány birtokosai, akik további oktatói tanúsítványt kérelmeznek; és

                                                            ii.

                                                            oktatói tanúsítványt kérelmezők, akik már rendelkeznek az (EU) 2018/395 bizottsági rendelet III. mellékletével (BFCL rész) vagy az (EU) 2018/1976 bizottsági végrehajtási rendelet III. mellékletével (SFCL rész) összhangban kiállított oktatói tanúsítvánnyal.”

                        36.

                        Az FCL.905.FI pont a következőképpen módosul:

                                    a)

                                    az a) pont helyébe a következő szöveg lép:

                                                „a)

                                                PPL és LAPL szakszolgálati engedélyek a megfelelő légijármű-kategóriában;”

                                    b)

                                    a b) pont helyébe a következő szöveg lép:

                                                „b)

                                                osztály- és típusjogosítások egypilótás légi járművekre, az egypilótás, nagy teljesítményű, komplex repülőgépek kivételével;”

                                    c)

                                    a g) pont helyébe a következő szöveg lép:

                                                „g)

                                                vontatási vagy műrepülő jogosítás, feltéve, hogy a pilótaoktató (FI) rendelkezik ilyen jogosultságokkal, és hogy bizonyította oktatási képességét e jogosítás tekintetében egy, a j) pont szerinti képesítéssel rendelkező pilótaoktató (FI) előtt;”

                                    d)

                                    a h) pont helyébe a következő szöveg lép:

                                                „h)

                                                BIR vagy IR a megfelelő légijármű-kategóriában, feltéve, hogy az FI megfelel az alábbi feltételeknek:

                                                            1.

                                                            növendék pilótaként elvégezte a műszerjogosítás-oktatói (IRI) tanfolyamot, és megfelelt a kompetenciafelmérésen az IRI tanúsítvány megszerzése érdekében;

                                                            2.

                                                            több hajtóműves repülőgépek esetében megfelel az FCL.915.CRI a) pontban, az FCL.930.CRI pontban és az FCL.935 pontban, illetve több hajtóműves helikopterek esetében megfelel az FCL.910.TRI c) 1. pontban és az FCL.915.TRI d) 2. pontban előírt követelményeknek.

                                                      Az 1. és a 2. feltételen túl:

                                                            3.

                                                            ha egy jóváhagyott képzési szervezet jóváhagyott tanfolyama során az FI repülésszimulációs oktatóeszközökkel kapcsolatos képzést nyújt, vagy az IFR szerint végzett, növendék parancsnokpilóta által teljesített gyakorlórepüléseket felügyel, a pilótaoktatónak legalább 50 óra IFR szerint teljesített repülési idővel kell rendelkeznie a BIR vagy IR kiadása után, amelyből legfeljebb 10 óra lehet műszeres földi idő FFS, FTD 2/3 vagy FNPT II berendezésen;

                                                            4.

                                                            amennyiben az FI légi járművön nyújt képzést, teljesített legalább 200 óra műszeres repülési szabályok szerinti (IFR) repülési időt, amelyből legfeljebb 50 óra lehet műszeres földi idő FFS, FTD 2/3 vagy FNPT II berendezésen;”

                                    e)

                                    a j) 1. pont helyébe a következő szöveg lép:

                                                „1.

                                                teljesített legalább 500 óra repülésoktatást a megfelelő légijármű-kategóriában;”.

                        37.

                        Az FCL.910.FI pont a következőképpen módosul:

                                    a)

                                    az a) pont a következőképpen módosul:

                                                i.

                                                az 1. pont helyébe a következő szöveg lép:

                                                            „1.

                                                            PPL és LAPL kiadása;”

                                                ii.

                                                a 3. pont helyébe a következő szöveg lép:

                                                            „3.

                                                            osztály- és típusjogosítások az egypilótás, egyhajtóműves légi járművek esetében (az egypilótás, nagy teljesítményű, komplex repülőgépek kivételével);”

                                    b)

                                    a c) 3. pont helyébe a következő szöveg lép:

                                                „3.

                                                az FI(As) tanúsítvány esetében: 15 óra repülés vagy 50 felszállás oktatását, amely lefedi a PPL(As) szakszolgálati engedélyek kiadásához szükséges teljes képzési programot.”

                        38.

                        Az FCL.915.FI. e) és f) pontot el kell hagyni.

                        39.

                        Az FCL.930.FI b) pont a következőképpen módosul:

                                    a)

                                    a 2. pont helyébe a következő szöveg lép:

                                                „2.

                                                legalább 100 óra elméleti képzés, beleértve az előrehaladást felmérő vizsgákat;”

                                    b)

                                    a 3. pontban:

                                                i.

                                                a ii. alpont helyébe a következő szöveg lép:

                                                            „ii.

                                                            az FI(As) esetében: legalább 20 óra repülésoktatást, amely magában foglal 15 óra kétkormányos repülésoktatást;”

                                                ii.

                                                a iii., a iv. és az v. alpontot el kell hagyni;

                                    c)

                                    a 4. pont helyébe a következő szöveg lép:

                                                „4.

                                                Egy másik légijármű-kategóriában pilótaoktatói tanúsítványt kérvényező azon kérelmező esetében, aki rendelkezik vagy valamikor rendelkezett FI(A), FI(H) vagy FI(As) tanúsítvánnyal, a b) 2. pont szerinti követelmények teljesítésébe 55 óra számítandó be.”

                        40.

                        Az FCL.940.FI a) pont a következőképpen módosul:

                                    a)

                                    az 1. pont i. alpontjának A) pontja helyébe a következő szöveg lép:

                                                „A)

                                                az FI(A) és az FI(H) esetében: legalább 50 órányi repülésoktatást a megfelelő légijármű-kategóriában FI-ként, TRI-ként, CRI-ként, IRI-ként, MI-ként vagy vizsgáztatóként. Amennyiben a BIR és az IR oktatására vonatkozó jogosultságokat is meg kell hosszabbítani, akkor az említett 50 órából 10 órának BIR vagy IR repülésoktatásnak kell lennie, melyet az FI tanúsítvány érvényességi határidejének lejártát közvetlenül megelőző 12 hónapban kell teljesíteni;”

                                    b)

                                    az 1. pont i. alpontjának C) és D) pontját el kell hagyni;

                                    c)

                                    a 2. pont helyébe a következő szöveg lép:

                                                „2.

                                                Az FI(A) vagy az FI(H) esetében legalább minden második meghosszabbítás alkalmával, illetve az FI(As) esetében minden harmadik meghosszabbítás alkalmával az FI tanúsítvány birtokosának meg kell felelnie egy, az FCL.935 pont követelményeivel összhangban végrehajtott kompetenciafelmérésen.”

                        41.

                        Az FCL.905.TRI a) pont helyébe a következő szöveg lép:

                                    „a)

                                    műszerjogosítás meghosszabbítása és megújítása céljából, feltéve, hogy a típusjogosítás-oktató (TRI) rendelkezik érvényes műszerjogosítással (IR);”.

                        42.

                        Az FCL.905.IRI a) pont helyébe a következő szöveg lép:

                                    „a)

                                    A műszerjogosítás-oktató (IRI) jogosultságai alapvető műszerjogosítás (BIR) és műszerjogosítás (IR) kiadásához, meghosszabbításához és megújításához történő oktatás végzésére terjednek ki a megfelelő légijármű-kategóriában.”

                        43.

                        Az FCL.915.IRI pont helyébe a következő szöveg lép:
                        „FCL.915.IRI

                        Az IRI tanúsítvány kérelmezője:

                                    a)

                                    az IRI(A) esetében:

                                                1.

                                                ahhoz, hogy valamely jóváhagyott képzési szervezet jóváhagyott tanfolyama során repülésszimulációs oktatóeszközökön nyújtson képzést, az alapvető műszerjogosítás (BIR) vagy a műszerjogosítás (IR) kiadása után teljesítenie kell legalább 200 óra műszeres repülési szabályok szerinti (IFR) repülési időt, ebből legalább 50 órát repülőgépen;

                                                2.

                                                ahhoz, hogy repülőgépen nyújtson képzést, teljesítenie kell legalább 800 óra műszeres repülési szabályok szerinti (IFR) repülési időt, ebből legalább 400 órát repülőgépen;

                                                3.

                                                ahhoz, hogy több hajtóműves repülőgépekre IRI(A) tanúsítványt kérelmezzen, meg kell felelnie az FCL.915.CRI a) pont, az FCL.930.CRI pont és az FCL.935 pont szerinti követelményeknek;

                                    b)

                                    az IRI(H) esetében:

                                                1.

                                                ahhoz, hogy valamely jóváhagyott képzési szervezet jóváhagyott tanfolyama során repülésszimulációs oktatóeszközökön nyújtson képzést, a műszerjogosítás (IR) kiadása után teljesítenie kell legalább 125 óra műszeres repülési szabályok szerinti (IFR) repülési időt, ebből legalább 65 óra műszeres repülési időt helikopteren;

                                                2.

                                                ahhoz, hogy helikopteren nyújtson képzést, teljesítenie kell legalább 500 óra műszeres repülési szabályok szerinti (IFR) repülési időt, ebből legalább 250 óra műszeres repülési időt helikopteren; és

                                                3.

                                                ahhoz, hogy több hajtóműves helikopterekre IR(H) tanúsítványt kérelmezzen, meg kell felelnie az FCL.905.FI h) 2. pont szerinti követelményeknek;

                                    c)

                                    IRI(As) tanúsítvány kérelmezője teljesített legalább 300 óra műszeres repülési szabályok szerinti (IFR) repülési időt, ebből legalább 100 óra műszeres repülési időt léghajón.”

                        44.

                        Az FCL.905.STI pontban az a) 2. pont helyébe a következő szöveg lép:

                                    „2.

                                    alapvető műszerjogosítás (BIR) és műszerjogosítás (IR), osztály- és típusjogosítás kiadása, meghosszabbítása és megújítása céljából, egypilótás légi jármű tekintetében, az egypilótás, nagy teljesítményű, komplex repülőgépek kivételével.”

                        45.

                        Az FCL.1005.FE d) és e) pontot el kell hagyni.

                        46.

                        Az FCL.1005.TRE pontban az a) 2. pont helyébe a következő szöveg lép:

                                    „2.

                                    készségellenőrzéseket a típus- és műszerjogosítások meghosszabbításához vagy megújításához;”.

                        47.

                        Az FCL.1005.CRE pontban a b) 4. pont helyébe a következő szöveg lép:

                                    „4.

                                    alapvető műszerjogosítások (BIR) meghosszabbításához és megújításához, feltéve, hogy az osztályjogosítás-vizsgáztató (CRE) teljesítette az alábbiakat:

                                                i.

                                                1 500 óra repülőgéppilótaként teljesített repülési idő; és

                                                ii.

                                                450 óra műszeres repülési szabályok szerinti (IFR) repülési idő; és”.

                        48.

                        Az FCL.1005.IRE pont helyébe a következő szöveg lép:
                        „FCL.1005.IRE
                           IRE – Jogosultságok

                        A műszerjogosítás-vizsgáztatói (IRE) tanúsítvány birtokosának jogosultságai kiterjednek arra, hogy jártassági vizsgákat folytasson le a BIR és IR kiadása céljából, illetve készségellenőrzéseket azok meghosszabbítása vagy megújítása céljából.”

                        49.

                        Az FCL.1010.SFE a) 1. és 2. pont a következőképpen módosul:

                                    „a)

                                    SFE(A)
                                    Az SFE(A) tanúsítvány kérelmezőjének teljesítenie kell az összes alábbi feltételt:

                                                1.

                                                többpilótás repülőgépek esetében:

                                                            i.

                                                            rendelkezik vagy rendelkezett ATPL(A) szakszolgálati engedéllyel, valamint típusjogosítással;

                                                            ii.

                                                            rendelkezik SFI(A) tanúsítvánnyal a megfelelő repülőgéptípus tekintetében; és

                                                            iii.

                                                            rendelkezik legalább 1 500 óra többpilótás repülőgépen pilótaként teljesített repülési idővel;

                                                2.

                                                egypilótás, nagy teljesítményű, komplex repülőgépek esetében:

                                                            i.

                                                            rendelkezik vagy rendelkezett CPL(A) vagy ATPL(A) szakszolgálati engedéllyel, valamint típusjogosítással;

                                                            ii.

                                                            rendelkezik SFI(A) tanúsítvánnyal a megfelelő típusú vagy osztályú repülőgép tekintetében; és

                                                            iii.

                                                            rendelkezik legalább 500 óra egypilótás repülőgépen pilótaként teljesített repülési idővel;”.

                        50.

                        Az FCL.1005.FIE c) pont a következőképpen módosul:

                                    „c)

                                    FIE(As). A FIE jogosultságai léghajó esetében kiterjednek arra, hogy kompetenciafelmérést folytasson le léghajópilóta-oktatói tanúsítványok kiadásához, meghosszabbításához vagy megújításához, feltéve, hogy a vizsgáztató rendelkezik a vonatkozó oktatói tanúsítvánnyal.”

                        51.

                        Az FCL.1010.FIE d) és e) pontot el kell hagyni.

                        52.

                        Az 1. függelék a következőképpen módosul:

                                    a)

                                    az 1. pont helyébe a következő szöveg lép:

                                                „1.

                                                   LAPL és PPL”;

                                    b)

                                    az 1.1. és az 1.2. pont helyébe a következő szöveg lép:

                                                „1.1.

                                                LAPL szakszolgálati engedély kiadása céljából, egy másik légijármű-kategóriában LAPL szakszolgálati engedéllyel rendelkező személy esetében ez az engedély teljes egészében beszámítandó az FCL.120 a) pontban meghatározott általános tárgyakkal kapcsolatos elméleti ismeretekre vonatkozó követelmények teljesítésébe.

                                                1.2.

                                                LAPL vagy PPL szakszolgálati engedély kiadása céljából, egy másik légijármű-kategóriában PPL, CPL vagy ATPL szakszolgálati engedéllyel rendelkező személy esetében ez az engedély beszámítandó az FCL.215 a) pontban meghatározott általános tárgyakkal kapcsolatos elméleti ismeretekre vonatkozó követelmények teljesítésébe. Ez a beszámítás azokra az LAPL- vagy PPL-kérelmezőkre is vonatkozik, akik az (EU) 2018/395 bizottsági rendelet III. melléklete (BFCL rész) szerint kiadott BPL-lel vagy az (EU) 2018/1976 bizottsági végrehajtási rendelet III. melléklete (SFCL rész) szerint kiadott SPL-lel rendelkeznek, azonban a „navigáció” tárgy nem számítható be.”;

                                    c)

                                    az 1.2a. pontot el kell hagyni;

                                    d)

                                    az 1.3. pont helyébe a következő szöveg lép:

                                                „1.3.

                                                PPL szakszolgálati engedély kiadása céljából, ugyanabban a légijármű-kategóriában LAPL szakszolgálati engedéllyel rendelkező személy esetében ez az engedély teljes egészében beszámítandó az elméleti képzésre és vizsgára vonatkozó követelmények teljesítésébe.”;

                                    e)

                                    az 1.4. pont helyébe a következő szöveg lép:

                                                „1.4.

                                                Az 1.2. ponttól eltérve, LAPL(A) kiállításához az (EU) 2018/1976 bizottsági végrehajtási rendelet III. mellékletével (SFCL rész) összhangban kiadott, TMG-vel való repülésre vonatkozó jogosultságokat is biztosító SPL birtokosának az FCL.135.A a) 2. ponttal összhangban igazolnia kell az egymotoros, dugattyús repülőgép (szárazföldi) osztályra vonatkozó, megfelelő szintű elméleti ismereteinek meglétét.”;

                                    f)

                                    a 4.1. pont helyébe a következő szöveg lép:

                                                „4.1.

                                                Az IR vagy a BIR azon kérelmezője esetében, aki sikeresen teljesítette ugyanabban a légijármű-kategóriában a CPL-re vonatkozó elméleti vizsgákat, ezek a vizsgák beszámítandók az elméleti ismeretekre vonatkozó követelmények teljesítésébe a következő tárgykörökben:

                                                            —

                                                            emberi teljesítőképesség,

                                                            —

                                                            meteorológia.”

                        53.

                        A 3. függelék a következőképpen módosul:

                                    a)

                                    az A. fejezetben a 9. f) 3. pont ii. alpontját követő bekezdés helyébe a következő szöveg lép:
                                    „Azon kérelmező esetében, aki rendelkezik BIR-rel vagy az alapvető műszerrepülő modul teljesítését igazoló tanúsítvánnyal, legfeljebb 10 óra beszámítandó a szükséges műszeres oktatási időbe. A BITD-n teljesített óraszám nem számítható be;”

                                    b)

                                    a C. fejezetben a 8. e) 2. pont ii. alpontját követő bekezdés helyébe a következő szöveg lép:
                                    „Azon kérelmező esetében, aki rendelkezik BIR-rel vagy az alapvető műszerrepülő modul teljesítését igazoló tanúsítvánnyal, legfeljebb 10 óra beszámítandó a szükséges műszeres oktatási időbe. A BITD-n teljesített óraszám nem számítható be; és”.

                                    c)

                                    a D. fejezet 8. e) pontja helyébe a következő szöveg lép:

                                                „e)

                                                10 órányi műszeres repülésoktatást, amelyből legfeljebb 5 óra lehet műszeres földi idő FNPT I, FTD 2, FNPT II vagy FFS berendezésen. Azon kérelmező esetében, aki rendelkezik BIR-rel vagy az alapvető műszerrepülő modul teljesítését igazoló tanúsítvánnyal, legfeljebb 10 óra beszámítandó a szükséges műszeres oktatási időbe. A BITD-n teljesített óraszám nem számítható be;”

                                    d)

                                    az E. fejezet 3. a) pontja helyébe a következő szöveg lép:

                                                „a)

                                                rendelkeznie kell 150 óra repülési idővel; ezen belül 50 órát repülőgép-parancsnokpilótaként, ebből pedig 10 órányi útvonalrepülést kellett teljesíteni.
                                                A 150 óra repülőgépen teljesített repülési időbe – a parancsnokpilótaként repülőgépen teljesítendő 50 óra repülési idő kivételével – az alábbi esetekben beszámíthatók a más kategóriájú légi járművek parancsnokpilótájaként teljesített órák:

                                                            1.

                                                            20 óra helikopteren teljesített idő, ha a kérelmező rendelkezik PPL(H) szakszolgálati engedéllyel;

                                                            2.

                                                            50 óra helikopteren teljesített idő, ha a kérelmező rendelkezik CPL(H) szakszolgálati engedéllyel;

                                                            3.

                                                            10 óra TMG-n vagy vitorlázó repülőgépen teljesített idő;

                                                            4.

                                                            20 óra léghajón teljesített idő, ha a kérelmező rendelkezik PPL(As) szakszolgálati engedéllyel;

                                                            5.

                                                            50 óra léghajón teljesített idő, ha a kérelmező rendelkezik CPL(As) szakszolgálati engedéllyel.”;

                                    e)

                                    az E. fejezet 9. pontja helyébe a következő szöveg lép:

                                                „9.

                                                Az érvényes IR(A) jogosítással rendelkező kérelmező esetében ez a jogosítás beszámítandó a kétkormányos műszeres oktatási időbe. Az érvényes IR(H) jogosítással rendelkező kérelmező esetében legfeljebb 5 óra számítandó be a kétkormányos műszeres oktatási időbe, ilyenkor a kérelmezőnek legalább 5 órányi kétkormányos műszeres képzésben kell részesülnie repülőgépen. Azon kérelmező esetében, aki rendelkezik BIR-rel vagy az alapvető műszerrepülő modul teljesítését igazoló tanúsítvánnyal, legfeljebb 10 óra beszámítandó a szükséges műszeres oktatási időbe.”

                                    f)

                                    az E. fejezet 12. c) pontja helyébe a következő szöveg lép:

                                                „c)

                                                10 órányi műszeres repülésoktatást, amelyből legfeljebb 5 óra lehet műszeres földi idő FNPT I, FNPT II vagy FFS berendezésen. Azon kérelmező esetében, aki rendelkezik BIR-rel vagy az alapvető műszerrepülő modul teljesítését igazoló tanúsítvánnyal, legfeljebb 10 óra beszámítandó a szükséges műszeres oktatási időbe. A BITD-n teljesített óraszám nem számítható be;”

                        54.

                        A 6. függelék A. fejezete a következőképpen módosul:

                                    a)

                                    a 2. pont helyébe a következő szöveg lép:

                                                „2.

                                                A modulrendszerű IR(A) tanfolyam kérelmezőjének rendelkeznie kell PPL(A) vagy CPL(A) engedéllyel. Az eljárásalapú műszerrepülési modul olyan kérelmezőjének, aki nem rendelkezik CPL(A) engedéllyel, BIR-rel vagy az alapvető műszerrepülő modul teljesítését igazoló tanúsítvánnyal kell rendelkeznie.”;

                                    b)

                                    a 10.1. pont helyébe a következő szöveg lép:

                                                „10.1.

                                                Azon kérelmező esetében, aki rendelkezik CPL(A)-val, BIR-rel vagy az alapvető műszerrepülő modul teljesítését igazoló tanúsítvánnyal, legfeljebb 10 óra beszámítandó a fenti 7. vagy 8. pontban előírt teljes képzési időbe.”

                        55.

                        A 6. függelék Aa. fejezete a következőképpen módosul:

                                    a)

                                    a 9. és 10. pont számozása 11. és 12. pontra változik;

                                    b)

                                    a szöveg a következő 9. és 10. ponttal egészül ki:

                                                „9.

                                                A kompetenciaalapú modulrendszerű IR(A) azon kérelmezője esetében, aki az FCL.835 ponttal összhangban BIR-rel rendelkezik, és aki valamely jóváhagyott képzési szervezetnél oktatás keretében legalább 10 óra műszeres repülési időt teljesített, az beszámítható a 4. pontban említett képzésbe, feltéve, hogy az adott BIR-képzésben valamennyi kompetenciaalapú műszerjogosítási tárgy szerepelt, és azokat a kompetenciaalapú modulrendszerű repülési tanfolyamot tartó jóváhagyott képzési szervezet értékelte.

                                                10.

                                                A kompetenciaalapú modulrendszerű IR(A) olyan kérelmezőjének, aki rendelkezik BIR-rel, valamint legalább 50 óra, repülőgépen parancsnokpilótaként teljesített, műszeres repülési szabályok szerinti (IFR) repülési időnek megfelelő tapasztalattal,

                                                            a)

                                                            valamely jóváhagyott képzési szervezetnél:

                                                                        i.

                                                                        olyan értékelést kell szereznie, amely szerint elfogadható szintű, kompetenciaalapú műszerjogosítással összefüggő elméleti ismeretekkel rendelkezik;

                                                                        ii.

                                                                        megfelelő repülésoktatásban kell részesülnie az IFR jogosultságoknak az FCL.605.IR a) ponttal összhangban történő meghosszabbításához;

                                                            b)

                                                            az a) pont teljesítését követően;

                                                                        i.

                                                                        a 7. függelékkel összhangban sikeres IR(A) jártassági vizsgát kell teljesítenie;

                                                                        ii.

                                                                        a jártassági vizsga során szóban bizonyítania kell a vizsgáztatónak a légijog, a meteorológia, valamint a repüléstervezés és repülési teljesítmények megfelelő szintű elméleti ismeretét;”.

                        56.

                        A 7. függelék a következőképpen módosul:

                                    a)

                                    a cím helyébe a „BIR- és IR-jártassági vizsga” szöveg lép;

                                    b)

                                    az 1. pont helyébe a következő szöveg lép:

                                                „1.

                                                A kérelmezőnek ugyanolyan osztályú vagy típusú légi járművön kell oktatásban részesülnie, mint amilyennel a jártassági vizsgán fog repülni, és amely megfelelően fel van szerelve a képzéshez és a vizsgáztatáshoz.”;

                                    c)

                                    az 9. pont helyébe a következő szöveg lép:

                                                „9.

                                                A kérelmező jelenti a vizsgáztatónak az elvégzett ellenőrzéseket és feladatokat, beleértve a rádióberendezések azonosítását. Az ellenőrzéseket a vizsgán használt repülőgép jóváhagyott ellenőrzési listája (checklist) szerint kell elvégezni. A vizsgára történő repülés előtti felkészülés alkalmával a kérelmező köteles a teljesítménybeállításokat, illetve a sebességeket meghatározni. A felszállási, megközelítési és leszállási teljesítményre vonatkozó adatokat a kérelmezőnek az alkalmazott repülőgép üzemelési kézikönyvének vagy repülési kézikönyvének megfelelően kell kiszámítania.”;

                                    d)

                                    a 11. pontban a Repülőgépek című táblázat végén a (++) lábjegyzet szövege helyébe a következő szöveg lép:

                                                „(++)

                                                A PBN-jogosultságok megszerzéséhez a 4. vagy az 5. szakaszban az egyik megközelítésnek RNP APCH szerinti megközelítésnek kell lennie. Ott, ahol RNP APCH szerinti művelet nem kivitelezhető, megfelelően felszerelt repülésszimulációs oktatóeszközzel (FSTD) kell végrehajtani.”;

                                    e)

                                    a 11. pontban a Helikopterek című táblázat végén a (+) lábjegyzet szövege helyébe a következő szöveg lép:

                                                „(+)

                                                A PBN-jogosultságok megszerzéséhez a 4. vagy az 5. szakaszban az egyik megközelítésnek RNP APCH szerinti megközelítésnek kell lennie. Ott, ahol RNP APCH szerinti művelet nem kivitelezhető, megfelelően felszerelt repülésszimulációs oktatóeszközzel (FSTD) kell végrehajtani.”;

                        57.

                        A 9. függelék címe helyébe „Az MPL, ATPL, típus- és osztályjogosításokhoz szükséges képzés, jártassági vizsga és készségellenőrzés, valamint BIR-hez és IR-hez szükséges készségellenőrzés” szöveg lép

                        58.

                        A 9. függelék a következőképpen módosul:

                                    a)

                                    a B. szakasz 5. pontjában az l) pont helyébe a következő szöveg lép:

                                                „l)

                                                A PBN-jogosultságok megszerzéséhez vagy meghosszabbításához az egyik megközelítésnek RNP APCH szerinti megközelítésnek kell lennie. Ott, ahol RNP APCH szerinti művelet nem kivitelezhető, megfelelően felszerelt repülésszimulációs oktatóeszközzel (FSTD) kell végrehajtani.
                                                A fenti bekezdéstől eltérve, azokban az esetekben, amelyekben a teljesítményalapú navigációval kapcsolatos jogosultságok meghosszabbításához szükséges készségellenőrzés nem foglal magában RNP APCH szerinti feladatot, a pilóta teljesítményalapú navigációval kapcsolatos jogosultságai nem foglalják magukban az RNP APCH-t. A korlátozást fel kell oldani, ha a pilóta RNP APCH szerinti feladatot is magában foglaló készségellenőrzést végzett.”;

                                    b)

                                    a B. szakasz 6. pontjában a d) pont helyébe a következő szöveg lép:

                                                „d)

                                                A jártassági vizsga vagy a készségellenőrzés oszlopában megjelenő »M« betű kötelezően végrehajtandó feladatot jelöl, vagy pedig az egynél több feladat közül történő választás lehetőségét jelenti.”;

                                    c)

                                    a B. szakasz 6. pontjában a j) pont helyébe a következő szöveg lép:

                                                „j)

                                                A PBN-jogosultságok megszerzéséhez vagy meghosszabbításához az egyik megközelítésnek RNP APCH szerinti megközelítésnek kell lennie. Ott, ahol RNP APCH szerinti művelet nem kivitelezhető, megfelelően felszerelt repülésszimulációs oktatóeszközzel (FSTD) kell végrehajtani.
                                                A fenti bekezdéstől eltérve, azokban az esetekben, amelyekben a teljesítményalapú navigációval kapcsolatos jogosultságok meghosszabbításához szükséges készségellenőrzés nem foglal magában RNP APCH szerinti feladatot, a pilóta teljesítményalapú navigációval kapcsolatos jogosultságai nem foglalják magukban az RNP APCH-t. A korlátozást fel kell oldani, ha a pilóta RNP APCH szerinti feladatot is magában foglaló készségellenőrzést végzett.”;

                                    d)

                                    a B. szakasz 6. pontjában a j) pontot követő táblázatban a 3.8.3.4. feladatra vonatkozó sor helyébe a következő szöveg lép:

                                                            „3.8.3.4.*

                                                            Kézzel, egy hajtómű szimulált meghibásodásával, amelyet a végső megközelítéskor (értelemszerűen) egészen a földetérésig vagy a teljes megszakított megközelítési eljárás befejezéséig kell szimulálni, az alábbitól kezdve:

                                                                        i.

                                                                        a repülőtér fölött 1 000  lábra található szinten való áthaladás előtt; és

                                                                        ii.

                                                                        a repülőtér fölött 1 000  lábra található szinten való áthaladás után.

                                                      A nem szállító repülőgépként (JAR/FAR 25) vagy regionális repülőgépként (SFAR 23) minősített repülőgépek esetében a hajtómű szimulált meghibásodásával történő megközelítést és az azt követő átstartolást a 3.8.4. pont szerinti 2D megközelítéssel együtt kell végrehajtani. Az átstartolást akkor kell elkezdeni, amikor a közzétett akadálymentes szintet (OCH)/akadálymentes tengerszint feletti magasságot (OCA) elérték, a legalacsonyabb süllyedési szint/magasság (MDH/MDA) elérése előtt, amely legalább 500 lábbal van a pályaküszöb magassága fölött. Azoknál a repülőgépeknél, amelyeknek ugyanolyan a teljesítménye a felszállótömegre és a levegő sűrűségének megfelelő magasságra vonatkozóan, mint a szállító kategóriájú repülőgépeknek, az oktató szimulálhatja a hajtómű-meghibásodást a 3.8.3.4. feladat szerint.

                                                P --->

                                                --->

                                                M”

                                    e)

                                    a B. szakasz 6. pontjában a j) pontot követő táblázatban a 3.8.3.5. feladatra vonatkozó sort el kell hagyni;

                                    f)

                                    a C. szakasz a következő új 8a. ponttal egészül ki:

                                                „8a.

                                                A PBN-jogosultságok megszerzéséhez vagy meghosszabbításához az egyik megközelítésnek RNP APCH szerinti megközelítésnek kell lennie. Ott, ahol RNP APCH szerinti művelet nem kivitelezhető, megfelelően felszerelt repülésszimulációs oktatóeszközzel (FSTD) kell végrehajtani.
                                                A fenti bekezdéstől eltérve, azokban az esetekben, amelyekben a teljesítményalapú navigációval kapcsolatos jogosultságok meghosszabbításához szükséges készségellenőrzés nem foglal magában RNP APCH szerinti feladatot, a pilóta teljesítményalapú navigációval kapcsolatos jogosultságai nem foglalják magukban az RNP APCH-t. A korlátozást fel kell oldani, ha a pilóta RNP APCH szerinti feladatot is magában foglaló készségellenőrzést végzett.”

            II. MELLÉKLET
            Az 1178/2011/EU bizottsági rendelet IV. mellékletének (MED rész) MED.A.030 pontja a következőképpen módosul:

                        a)

                        a c) pont helyébe a következő szöveg lép:

                                    „c)

                                    A következő jogosultságok gyakorlása során:

                                                1.

                                                könnyű légi járműre érvényes pilóta-szakszolgálati engedély (LAPL), az (EU) 2018/395 bizottsági rendelet III. mellékletével (BFCL rész) összhangban kiadott ballonpilóta szakszolgálati engedély (BPL) vagy az (EU) 2018/1976 bizottsági végrehajtási rendelet III. mellékletével (SFCL rész) összhangban kiadott vitorlázórepülőgép-pilóta szakszolgálati engedély (SPL) esetében a pilótának legalább egy érvényes LAPL orvosi minősítéssel kell rendelkeznie;

                                                2.

                                                magánpilóta-szakszolgálati engedély (PPL) esetében a pilótának legalább egy érvényes 2. osztályú orvosi minősítéssel kell rendelkeznie;

                                                3.

                                                az alábbiakra vonatkozó BPL esetében:

                                                            i.

                                                            ballonnal végzett kereskedelmi célú utasszállítás: a pilótának legalább egy érvényes 2. osztályú orvosi minősítéssel kell rendelkeznie;

                                                            ii.

                                                            kereskedelmi célú üzemben tartás a ballonnal végzett kereskedelmi célú utasszállítás kivételével, amelynek során 4 főnél több személy tartózkodik a fedélzeten: a pilótának legalább egy érvényes 2. osztályú orvosi minősítéssel kell rendelkeznie;

                                                4.

                                                az (EU) 2018/1976 bizottsági végrehajtási rendelet 3. cikkének (2) bekezdésében meghatározottaktól eltérő, vitorlázó repülőgéppel végzett kereskedelmi célú műveletekre szóló SPL esetében, a pilótának legalább egy érvényes 2. osztályú orvosi minősítéssel kell rendelkeznie;

                                                5.

                                                kereskedelmi pilóta-szakszolgálati engedély (CPL), többpilótás szakszolgálati engedély (MPL) vagy légitársasági pilóta-szakszolgálati engedély (ATPL) esetében a pilótának érvényes 1. osztályú orvosi minősítéssel kell rendelkeznie.”;

                        b)

                        az e) pont helyébe a következő szöveg lép:

                                    „e)

                                    Ha a magánpilóta-szakszolgálati engedély műszerjogosítással vagy alapvető műszerjogosítással is kiegészül, az engedély jogosultját az 1. osztályú orvosi minősítéssel rendelkezők tekintetében előírt rendszerességgel és szabvány szerint tisztahang-audiometriás vizsgálatnak kell alávetni.”

            III. MELLÉKLET
            Az 1178/2011/EU bizottsági rendelet VI. melléklete (ARA rész) a következőképpen módosul:

                        1.

                        Az ARA.GEN.220 b) pont helyébe a következő szöveg lép:

                                    „b)

                                    Az illetékes hatóságnak létre kell hoznia és naprakészen kell tartania egy jegyzéket az összes általa kibocsátott szervezeti bizonyítványról, repülésszimulációs oktatóeszköz minősítő bizonyítványról és személyzeti szakszolgálati engedélyről, bizonyítványról és tanúsítványról, hozzá beérkezett DTO-bejelentésről és az általa az I. melléklettel (FCL rész), az (EU) 2018/395 bizottsági rendelet III. mellékletével (BFCL rész) vagy az (EU) 2018/1976 bizottsági végrehajtási rendelet III. mellékletével (SFCL rész) összhangban ellenőrzött vagy jóváhagyott DTO oktatási programról.”

                        2.

                        Az ARA.GEN.350 pont a következőképpen módosul:

                                    a)

                                    a da) pont bevezető mondata helyébe a következő szöveg lép:

                                                „da)

                                                Az illetékes hatóság – az a)–d) ponttól eltérve – abban az esetben, ha az ellenőrzés során vagy más módon bizonyítottnak találja, hogy a DTO nem felel meg az (EU) 2018/1139 rendelet IV. mellékletében meghatározott alapvető követelményeknek, az e rendelet I. mellékletében (FCL rész) és VIII. mellékletében (DTO rész) foglalt követelményeknek vagy az (EU) 2018/395 bizottsági rendelet III. mellékletében (BFCL rész) és az (EU) 2018/1976 bizottsági végrehajtási rendelet III. mellékletében (SFCL rész) foglalt követelményeknek:”;

                                    b)

                                    az e) pont helyébe a következő szöveg lép:

                                                „e)

                                                A további végrehajtási intézkedések sérelme nélkül ha az ARA.GEN.300 pont d) pontjával összhangban eljáró tagállami hatóság megállapítja, hogy az (EU) 2018/1139 rendelet IV. mellékletében meghatározott alapvető követelményeknek, az e rendelet I. mellékletében (FCL rész), VII. mellékletében (ORA rész) és VIII. mellékletében (DTO rész) foglalt követelményeknek vagy az (EU) 2018/395 bizottsági rendelet III. mellékletében (BFCL rész) és az (EU) 2018/1976 bizottsági végrehajtási rendelet III. mellékletében (SFCL rész) foglalt követelményeknek egy másik tagállam illetékes hatósága vagy az Ügynökség által minősített vagy ahhoz bejelentett szervezet nem felel meg, tájékoztatja az utóbbi illetékes hatóságot az említett nem megfelelésről.”

                        3.

                        Az ARA.GEN.360 a) pont helyébe a következő szöveg lép:

                                    „a)

                                    Amikor az I. melléklet (FCL rész) FCL.015 e) pontjában, az (EU) 2018/395 bizottsági rendelet III. mellékletének (BFCL rész) BFCL.015 f) pontjában vagy az (EU) 2018/1976 bizottsági végrehajtási rendelet III. mellékletének (SFCL rész) SFCL.015 f) pontjában meghatározott módon egy engedélyes kérelmet nyújt be az illetékes hatósága megváltoztatása céljából, akkor a kérelmet fogadó illetékes hatóság indokolatlan késedelem nélkül felkéri az engedélyes illetékes hatóságát az alábbi dokumentumok indokolatlan késedelem nélküli átadására:

                                                1.

                                                a szakszolgálati engedély ellenőrzésének eredménye;

                                                2.

                                                a szakszolgálati engedélyes – említett illetékes hatóság által az ARA.GEN.220 és az ARA.MED.150 pontnak megfelelően megőrzött – egészségügyi dokumentációjának másolata. Az egészségügyi dokumentációnak, amelyet a IV. melléklet (MED rész) MED.A.015 pontjának megfelelően kell átadni, tartalmaznia kell a kérelmező vonatkozó kórtörténetének az egészségügyi értékelő által ellenőrzött és aláírt összefoglalóját.”

                        4.

                        Az ARA.FCL.200 pont a következő e) ponttal egészül ki:

                                    „e)

                                    Az FI(B) vagy FI(S) tanúsítványok oktatói: Az illetékes hatóság megfelelő eljárásokat dolgoz ki az alábbiakban meghatározott, felügyelet melletti gyakorlórepülések végrehajtására:

                                                1.

                                                az (EU) 2018/395 bizottsági rendelet III. mellékletének (BFCL rész) BFCL.315 a) 5. pontjának ii. alpontja és BFCL.360 a) 2. pontja; és

                                                2.

                                                az (EU) 2018/1976 bizottsági végrehajtási rendelet III. mellékletének (SFCL rész) SFCL.315 a) 7. pontjának ii. alpontja és SFCL.360 a) 2. pontja.”

                        5.

                        Az ARA.FCL.250 a) 3. pont helyébe a következő szöveg lép:

                                    „3.

                                    a szakszolgálati engedély birtokosa már nem teljesíti az I. mellékletnek (FCL rész), az (EU) 2018/395 bizottsági rendelet III. mellékletének (BFCL rész) vagy az (EU) 2018/1976 bizottsági végrehajtási rendelet III. mellékletének (SFCL rész) vonatkozó követelményeit;”.

                        6.

                        Az ARA.FCL.300 a) pont helyébe a következő szöveg lép:

                                    „a)

                                    Az illetékes hatóságnak hatályba kell léptetnie azokat az egyezményeket és eljárásokat, amelyek ahhoz szükségesek, hogy a kérelmezők az I. mellékletnek (FCL rész), az (EU) 2018/395 bizottsági rendelet III. mellékletének (BFCL rész) vagy az (EU) 2018/1976 bizottsági végrehajtási rendelet III. mellékletének (SFCL rész) vonatkozó követelményeivel összhangban elméleti ismereti vizsgát tehessenek.”;

                        7.

                        a szöveg az ARA.ATO.110 pont után a következő ARA.ATO.105 ponttal egészül ki:
                        „ARA.ATO.110 A minimálisan szükséges berendezések listájának jóváhagyása

                        Ha az illetékes hatósághoz a 965/2012/EU rendelet III. mellékletének (ORO rész) ORO.MLR.105 pontja és VI. mellékletének (NCC rész) NCC.GEN.101 pontja szerinti, a minimálisan szükséges berendezések jegyzékének jóváhagyására irányuló kérelem érkezik, akkor az említett rendelet II. mellékletének (ARO rész) ARO.OPS.205 pontja szerint kell eljárnia.”

                        8.

                        Az ARA.DTO.100 b) pont helyébe a következő szöveg lép:

                                    „b)

                                    Amennyiben a bejelentés nem tartalmazza az előírt információkat, vagy olyan információkat tartalmaz, amelyek az (EU) 2018/1139 rendelet IV. mellékletében meghatározott alapvető követelményeknek, az e rendelet I. mellékletében (FCL rész) és VIII. mellékletében (DTO rész) foglalt követelményeknek vagy az (EU) 2018/395 bizottsági rendelet III. mellékletében (BFCL rész) és az (EU) 2018/1976 bizottsági végrehajtási rendelet III. mellékletében (SFCL rész) foglalt követelményeknek való nem megfelelésre engednek következtetni, az illetékes hatóság az ARA.GEN.350 pont da) pontjával összhangban jár el.”

                        9.

                        Az ARA.DTO.110 a) pont helyébe a következő szöveg lép:

                                    „a)

                                    Az illetékes hatóság a DTO oktatási programjának és a program esetleges módosításainak – amelyekről a VIII. melléklet (DTO rész) DTO.GEN.115 pontjának c) pontjával összhangban értesítették – vagy a DTO oktatási programjának jóváhagyása iránti, az említett melléklet DTO.GEN.230 pontjának c) pontjával összhangban benyújtott kérelem kézhezvételekor ellenőrzi, hogy az említett oktatási programok megfelelnek-e az I. melléklet (FCL rész), az (EU) 2018/395 bizottsági rendelet III. melléklete (BFCL rész) vagy adott esetben az (EU) 2018/1976 bizottsági végrehajtási rendelet III. melléklete (SFCL rész) követelményeinek”.

                        10.

                        Az I. függelék a következőképpen módosul:

                                    a)

                                    a „Hajózószemélyzeti szakszolgálati engedély” cím után a bevezető mondat helyébe a következő szöveg lép:
                                    A tagállamok által az I. melléklettel (FCL rész), az (EU) 2018/395 bizottsági rendelet III. mellékletével (BFCL rész) vagy az (EU) 2018/1976 bizottsági végrehajtási rendelet III. mellékletével (SFCL rész) összhangban kibocsátott hajózószemélyzeti szakszolgálati engedélynek a következő előírásoknak kell megfelelnie:”;

                                    b)

                                    az a) (1) (III) pont helyébe a következő szöveg lép:

                                                „(III)

                                                a szakszolgálati engedély sorszáma, amely a szakszolgálati engedélyt kibocsátó állam ENSZ-országkódjával kezdődik, melyet az »FCL«, »BFCL« vagy adott esetben az »SFCL« betűsor, majd egy arab számokból és latin betűkből álló kódsor követ;”

                                    c)

                                    az a) (2) (XII) pont helyébe a következő szöveg lép:

                                                „(XII)

                                                jogosítások, tanúsítványok, valamint ballonok és vitorlázó repülőgépek esetében jogosultságok: osztály, típus, oktatói tanúsítvány stb., a lejárat dátumával (értelemszerűen). A rádiókommunikációs (R/T, radio telephony) jogosultságok feltüntethetők a szakszolgálati engedélyen vagy külön tanúsítványon;”

                                    d)

                                    a c) pontot követő, „Fedőlap” című sablon (141. számú EASA-űrlap, 2. kiadás) a következőképpen módosul:

                                                i.

                                                az „FCL résszel összhangban kibocsátva” mondat helyébe a következő szöveg lép:
                                                „Az FCL résszel/BFCL résszel/SFCL résszel összhangban kibocsátva (a nem kívánt rész törlendő)”;

                                                ii.

                                                „A szakszolgálati engedély megfelel az ICAO előírásainak, kivéve a LAPL és EIR szakszolgálati engedély jelentette jogosultságokat.” mondat helyébe a következő szöveg lép:
                                                „A szakszolgálati engedély megfelel az ICAO előírásainak, kivéve a LAPL és BIR szakszolgálati engedély jelentette jogosultságokat, vagy amennyiben LAPL orvosi minősítés kíséri.”;

                                    e)

                                    a sablonban a „2. oldal” cím után „A szakszolgálati engedély sorszáma mindig a kibocsátó tagállam ENSZ-országkódjával kezdődik, és az ».FCL.« karaktersorral folytatódik.” (a III „A szakszolgálati engedély száma” mezőhöz kapcsolódó megjegyzés) helyébe a következő szöveg lép:
                                    „A szakszolgálati engedély sorszáma mindig a kibocsátó tagállam ENSZ-országkódjával kezdődik, és az ».FCL.«, ».BFCL.« vagy ».SFCL.« karaktersorral folytatódik (értelemszerűen).”;

                                    f)

                                    a sablon a „3. oldal” cím után a következőképpen módosul:

                                                i.

                                                az „Az FCL részben használt rövidítéseket (pl. PPL(H) (helikopter magánpilóta szakszolgálati engedély), ATPL(A) (repülő-gépes közforgalmi pilóta szakszolgálati engedély) stb.) kell használni.” (a II „A szakszolgálati engedély megnevezése, első kiadásának dátuma és a kibocsátó ország országkódja” mezőhöz kapcsolódó megjegyzés) helyébe a következő szöveg lép:
                                                „Az FCL részben, a BFCL részben és az SFCL részben használt rövidítéseket (pl. PPL(H) (helikopter magánpilóta szakszolgálati engedély), ATPL(A) (repülő-gépes közforgalmi pilóta szakszolgálati engedély) stb.) kell használni.”;

                                                ii.

                                                a sablon az „LAPL szakszolgálati engedély esetén: A LAPL szak-szolgálati engedély kiadása nem az ICAO-előírásoknak megfelelően történik.” szöveg (a XIII „Megjegyzések” mezőhöz kapcsolódó szöveg) után a következő szöveggel egészül ki:
                                                „SPL esetében, az (EU) 2018/1976 bizottsági végrehajtási rendelet 3b. cikkének (2b) bekezdésében említett esetek kivételével: A műrepülési és vitorlázó repülőgépre vonatkozó felhőrepülési, valamint az indítási módozatokra vonatkozó jogosultságok az (EU) 2018/1976 bizottsági végrehajtási rendelet III. mellékletének (SFCL rész) SFCL.155, SFCL.200 és SFCL.215 pontja szerint gyakorolhatók.”

                        11.

                        A III. függelék helyébe a következő szöveg lép:
                        „JÓVÁHAGYOTT KÉPZŐ SZERVEZET (ATO) BIZONYÍTVÁNYA

                           Európai Unió *

                           Illetékes hatóság

                           JÓVÁHAGYOTT KÉPZŐ SZERVEZET BIZONYÍTVÁNYA

                        [BIZONYÍTVÁNY SZÁMA/HIVATKOZÁS]
                        Az 1178/2011/EU bizottsági rendelet [és az (EU) 2018/395 bizottsági rendelet/az (EU) 2018/1976 bizottsági végrehajtási rendelet (A NEM KÍVÁNT RÉSZ TÖRLENDŐ)] alapján az alább ismertetett feltételek mellett az [illetékes hatóság] ezennel tanúsítja, hogy a(z)
                        [A KÉPZŐ SZERVEZET NEVE]
                        [A KÉPZŐ SZERVEZET CÍME]
                        az ORA rész szerinti tanúsított képző szervezetnek minősül, és a mellékelt tanfolyam-jóváhagyásban felsorolt, az FCL rész szerinti tanfolyamokat (beleértve a repülésszimulációs oktatóeszközök használatát is)/a BFCL rész szerinti tanfolyamokat/az SFCL rész szerinti tanfolyamokat (A NEM KÍVÁNT RÉSZ TÖRLENDŐ) tarthat.
                        FELTÉTELEK:
                        Ez a bizonyítvány csak a mellékelt tanfolyam-jóváhagyásban felsorolt, az FCL rész szerinti tanfolyamok tartására vonatkozó jogosultságokra és hatáskörre korlátozódik, beleértve a repülésszimulációs oktatóeszközök használatát.
                        A bizonyítvány mindaddig érvényes, amíg a jóváhagyott szervezet teljesíti az ORA rész, az FCL rész, a BFCL rész, az SFCL rész (A NEM KÍVÁNT RÉSZ TÖRLENDŐ) és más vonatkozó szabályozások előírásait.
                        Amennyiben a szervezet a korábban említett feltételeknek megfelel, a bizonyítvány érvényben marad, kivéve, ha lemondanak róla, hatálytalanítják, korlátozzák, felfüggesztik vagy visszavonják.
                        A kiállítás kelte:
                        Aláírás:
                        [Illetékes hatóság]

                                    *

                                    Nem EU-tagállamok esetében az »Európai Unió« felirat törlendő.

                              143. számú EASA-nyomtatvány, 2. kiadás – 1/2. oldal

                           JÓVÁHAGYOTT KÉPZŐ SZERVEZET BIZONYÍTVÁNYA

                           TANFOLYAM-JÓVÁHAGYÁS

                           Melléklet a következő számú jóváhagyott képző szervezeti bizonyítványhoz:
                        [BIZONYÍTVÁNY SZÁMA/HIVATKOZÁS]
                        [A KÉPZŐ SZERVEZET NEVE]
                        megkapta a jogosultságot az FCL rész, a BFCL rész, az SFCL rész (A NEM KÍVÁNT RÉSZ TÖRLENDŐ) szerinti alábbi tanfolyamok megtartására és a következő repülésszimulációs oktatóeszközök használatára:

                                    Tanfolyam

                                    Használt repülésszimulációs oktatóeszköz(ök) a betűkóddal együtt  (1)

                              Ez a tanfolyam-jóváhagyás mindaddig érvényes, amíg:

                                    a)

                                    a jóváhagyott kiképző szervezet bizonyítványát nem hatálytalanítják, korlátozzák, függesztik fel vagy vonják vissza, illetve nem mondanak le róla; és

                                    b)

                                    minden tevékenység megfelel az ORA rész, az FCL rész, a BFCL rész, az SFCL rész (A NEM KÍVÁNT RÉSZ TÖRLENDŐ), valamint más vonatkozó szabályozások előírásainak, és a szervezet dokumentációiban szereplő, az ORA részben előírt eljárásoknak, ha vannak ilyenek.

                              A kiállítás kelte:
                        Aláírás: [Illetékes hatóság]
                        A tagállam/az EASA képviseletében
                        143. számú EASA-nyomtatvány, 2. kiadás – 2/2. oldal”.

                                    12.

                                    A VIII. függelék helyébe a következő szöveg lép:

                              „Az oktatási program jóváhagyása
                        bejelentett képzési szervezet (DTO) számára
                        Európai Unió (*)
                        Illetékes hatóság

                                       Kiállító hatóság:

                                       A DTO megnevezése:

                                       A DTO nyilvántartási száma:

                                       A jóváhagyott oktatási program(ok):

                                    A vizsgáztatók tevékenységének egységesítése – FE(S), FE(B) (**)
                                    Vizsgáztatói ismeretfrissítő tanfolyam – FE(S), FE(B) (**)

                                       Dokumentumszám:

                                       Megjegyzések:

                                    A fent említett oktatási programo(ka)t a fent említett illetékes hatóság ellenőrizte, és megállapította, hogy az(ok) megfelel(nek) az 1178/2011/EU bizottsági rendelet I. mellékletében (FCL rész), az (EU) 2018/395 bizottsági rendelet III. mellékletében (BFCL rész) és az (EU) 2018/1976 bizottsági végrehajtási rendelet III. mellékletében (SFCL rész) foglalt követelményeknek.

                                       A kiállítás kelte:

                                       Aláírás: [illetékes hatóság]

                                                (*)

                                                Nem EU-tagállamok esetében az „Európai Unió” felirat törlendő.

                                                (**)

                                                A megfelelőt jelölni kell.

                              XXX. EASA-nyomtatvány, 2. kiadás – 1/1. oldal”.

               (1)  a repülésszimulációs oktatóeszköz minősítő bizonyítványában feltüntetett módon

            IV. MELLÉKLET
            Az 1178/2011/EU bizottsági rendelet VII. melléklete (ORA rész) a következőképpen módosul:

                        1.

                        Az ORA.ATO.110 pont a következőképpen módosul:

                                    a)

                                    a b) 1. pont helyébe a következő szöveg lép:

                                                „1.

                                                annak biztosítása, hogy a tanfolyam megfelel az I. mellékletnek (FCL rész), az (EU) 2018/395 bizottsági rendelet III. mellékletének (BFCL rész) vagy adott esetben az (EU) 2018/1976 bizottsági végrehajtási rendelet III. mellékletének (SFCL rész), valamint berepülőpilóta-képzés esetében a 748/2012/EU bizottsági rendelet I. melléklete (21. rész) vonatkozó követelményeinek és a kidolgozott képzési programnak;”

                                    b)

                                    a d) pont helyébe a következő szöveg lép:

                                                „d)

                                                A pilótaoktatóknak és a szimulátoros oktatóknak rendelkezniük kell az I. mellékletben (FCL rész), az (EU) 2018/395 bizottsági rendelet III. mellékletében (BFCL rész) és az (EU) 2018/1976 bizottsági végrehajtási rendelet III. mellékletében (SFCL rész) előírt minősítéssel az általuk tartott oktatástípusból.”

                        2.

                        Az ORA.ATO.125 b) pont helyébe a következő szöveg lép:

                                    „b)

                                    A képzési programnak meg kell felelnie az I. melléklet (FCL rész), az (EU) 2018/395 bizottsági rendelet III. melléklete (BFCL rész) vagy adott esetben az (EU) 2018/1976 bizottsági végrehajtási rendelet III. melléklete (SFCL rész) követelményeinek, valamint berepülőpilóta-képzés esetében a 748/2012/EU bizottsági rendelet I. melléklete (21. rész) vonatkozó követelményeinek.”

            V. MELLÉKLET
            Az 1178/2011/EU bizottsági rendelet VIII. melléklete (DTO rész) a következőképpen módosul:

                        1.

                        A DTO.GEN.110 pont a következőképpen módosul:

                                    a)

                                    az a) 3. és 4. pont helyébe a következő szöveg lép:

                                                „3.

                                                vitorlázó repülőgépekre, az (EU) 2018/1976 bizottsági végrehajtási rendelet III. mellékletének (SFCL rész) követelményeivel összhangban:

                                                            a)

                                                            SPL-re felkészítő elméleti képzés;

                                                            b)

                                                            SPL-re felkészítő repülésoktatás;

                                                            c)

                                                            az SFCL.150 ponttal összhangban a jogosultságok vitorlázó repülőgépre vagy TMG-re való kiterjesztésére felkészítő képzés;

                                                            d)

                                                            az SFCL.155 ponttal összhangban további indítási módozatokra felkészítő képzés;

                                                            e)

                                                            további jogosításokra és jogosultságokra felkészítő képzés: alapszintű műrepülési és haladó műrepülő jogosultságok, vitorlázórepülő- és transzparensvontatási jogosítás, Motoros vitorlázó repülőgép éjszakai jogosítás és vitorlázó repülőgépre vonatkozó felhőrepülési jogosultságok;

                                                            f)

                                                            vitorlázórepülés-oktatói tanúsítvány (FI(S)) megszerzésére irányuló képzés;

                                                            g)

                                                            FI(S) ismeretfrissítő tanfolyam;

                                                4.

                                                ballonokra, az (EU) 2018/1976 bizottsági végrehajtási rendelet III. mellékletének (BFCL rész) követelményeivel összhangban:

                                                            a)

                                                            BPL-re felkészítő elméleti képzés;

                                                            b)

                                                            BPL-re felkészítő repülésoktatás;

                                                            c)

                                                            a BFCL.150 ponttal összhangban osztály- vagy csoportkiterjesztésre felkészítő képzés;

                                                            d)

                                                            további jogosításokra vonatkozó képzés: kötött hőlégballonnal való repülésre, éjszakai repülésre és kereskedelmi célú repülésre vonatkozó jogosítások;

                                                            g)

                                                            ballonrepülés-oktatói tanúsítvány (FI(B)) megszerzésére irányuló képzés;

                                                            h)

                                                            FI(B) ismeretfrissítő tanfolyam.”;

                                    b)

                                    a b) pont helyébe a következő szöveg lép:

                                                „b)

                                                Egy DTO az (EU) 2018/395 bizottsági rendelet III. mellékletének (BFCL rész) BFCL.430 pontjában és BFCL.460 b) 1. pontjában említett FE(B) vizsgáztatói tanfolyamot, valamint az (EU) 2018/1976 bizottsági végrehajtási rendelet (SFCL rész) III. mellékletének SFCL.430 pontjában és SFCL.460 b) 1. pontjában említett FE(S) vizsgáztatói tanfolyamot is tarthat, amennyiben a DTO.GEN.115 ponttal összhangban bejelentést nyújtott be, és az illetékes hatóság a DTO.GEN.230 c) ponttal összhangban az oktatási programot jóváhagyta.”

                        2.

                        Az DTO.GEN.115 a) 8. pont helyébe a következő szöveg lép:

                                    „8.

                                    egy nyilatkozat, amely szerint a DTO megfelel és a bejelentés hatálya alá tartozó valamennyi oktatási tevékenység során meg fog felelni az (EU) 2018/1139 rendelet IV. mellékletében meghatározott alapvető követelményeknek, az e rendelet I. mellékletében (FCL rész) és VIII. mellékletében (DTO rész) foglalt követelményeknek, továbbá az (EU) 2018/395 bizottsági rendelet III. mellékletében (BFCL rész) és az (EU) 2018/1976 bizottsági végrehajtási rendelet III. mellékletében (SFCL rész) foglalt követelményeknek.”

                        3.

                        A DTO.GEN.210 pont a következőképpen módosul:

                                    a)

                                    az a) 2. pont i. alpontja helyébe a következő szöveg lép:

                                                „i.

                                                a nyújtott képzés megfelelése az I. melléklet (FCL rész), az (EU) 2018/395 bizottsági rendelet III. melléklete (BFCL rész) és az (EU) 2018/1976 bizottsági végrehajtási rendelet III. melléklete (SFCL rész) követelményeinek, valamint a DTO oktatási programjának;”

                                    b)

                                    az e) pont helyébe a következő szöveg lép:

                                                „e)

                                                A pilótaoktatóknak és a szimulátoros oktatóknak rendelkezniük kell az I. mellékletben (FCL rész), az (EU) 2018/395 bizottsági rendelet III. mellékletében (BFCL rész) és az (EU) 2018/1976 bizottsági végrehajtási rendelet III. mellékletében (SFCL rész) előírt minősítéssel az általuk tartott oktatástípusból.”

                        4.

                        A DTO.GEN.230 pont a következőképpen módosul:

                                    a)

                                    a b) pont helyébe a következő szöveg lép:

                                                „b)

                                                Az oktatási program megfelel az I. melléklet (FCL rész), az (EU) 2018/395 bizottsági rendelet III. melléklete (BFCL rész) vagy adott esetben az (EU) 2018/1976 bizottsági végrehajtási rendelet III. melléklete (SFCL rész) követelményeinek.”

                                    b)

                                    a c) pont helyébe a következő szöveg lép:

                                                „c)

                                                A DTO a DTO.GEN.110 b) pontban említett képzést csak akkor jogosult megtartani, ha az említett képzés oktatási programjára és ennek esetleges módosításaira az illetékes hatóság a DTO kérelmére az ARA.DTO.110 pont szerint megadta jóváhagyását, amelyben igazolja, hogy az oktatási program és annak esetleges módosításai megfelelnek az I. melléklet (FCL rész), az (EU) 2018/395 bizottsági rendelet III. melléklete (BFCL rész) vagy adott esetben az (EU) 2018/1976 bizottsági végrehajtási rendelet III. melléklete (SFCL rész) követelményeinek. A DTO az említett jóváhagyást a bejelentésének a DTO.GEN.115 ponttal összhangban történő benyújtásával kéri.”

                        5.

                        Az 1. függelékben a bejelentőlap 9. szakasza helyébe a következő szöveg lép:

                                    „9.

                                       Nyilatkozat

                                    A DTO az 1178/2011/EU bizottsági rendelet VIII. mellékletével (DTO rész) és különösen annak DTO.GEN.210 a) 1. pontjának ii. alpontjával összhangban repülésbiztonsági irányelveket dolgozott ki, és ezeket a bejelentés hatálya alá tartozó valamennyi oktatási tevékenység során alkalmazza.
                                    A DTO megfelel és a bejelentés hatálya alá tartozó valamennyi oktatási tevékenység során meg fog felelni az (EU) 2018/1139 rendelet IV. mellékletében meghatározott alapvető követelményeknek, az 1178/2011/EU bizottsági rendelet I. mellékletében (FCL rész) és VIII. mellékletében (DTO rész) foglalt követelményeknek, továbbá az (EU) 2018/395 bizottsági rendelet III. mellékletében (BFCL rész) és az (EU) 2018/1976 bizottsági végrehajtási rendelet III. mellékletében (SFCL rész) foglalt követelményeknek.
                                    Igazoljuk, hogy az e bejelentésben – és (adott esetben) ennek mellékleteiben – foglalt valamennyi információ hiánytalan és helytálló.
                                    A DTO képviselőjének neve, keltezése és aláírás
                                    A DTO képzésvezetőjének neve, keltezése és aláírás”